text:
- TIOTAL
- Seirbheis Ainmeachaidh 'Cuimhneachadh 125 Bliadhna an Loidhne a Tuath', 1999
- EXTERNAL ID
- NRM_NBNW_FNL_DS080508
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- Iuchar 1999
- LINN
- 1990an
- CRUTHADAIR
- Lynn Patrick
- NEACH-FIOSRACHAIDH
- Taigh-tasgaidh Nàiseanta an Rèile, Iorc
- AITHNEACHADH MAOINE
- 19833
- KEYWORDS
- rèile
rathaidean-iarainn
trèana
trèanaichean
Dealbh camara de Alison Magee agus Alasdair Mac a' Phearsain a chaidh a thogail san Iuchar 1999, aig seirbheis ainmeachaidh an ScotRail Clas 158 707 'Cuimhneahadh 125 Bliadhna an Loidhne a Tuath' aig stèisean Inbhir Nis. An dèidh an t-seirbheis ainmeachaidh bha an 156 707 agu obrachadh an trèana shònraichte a bha a' ruith eadar Inbhir Nis agus Inbhir Ùige agus Inbhir Theòrsa mar phàirt den chuimhneachadh 125 bliadhna on chaidh an Loidhne a tuath fhosgladh ann an 1874.
Chaidh Alison Magee a-steach do riaghladh ionadail ann an 1988, agus bha i a' riochdachadh Meadhan Chataibh air Comhairle na Gàidhealtachd. Bha i na Neach-gairm air Comhairle Sgìre Chataibh, agus an dèidh ceithir bliadhna na Iar-neach-gairm air Comhairle na Gàidhealtachd, chaidh a taghadh mar Neach-gairm ann an 2003.
B' e Alasdair Mac a' Phearsain a bha na stiùiriche air ScotRail ann an 1999. Leig e dheth a dhreuchd goirid an dèidh dhan dealbh seo a bhith air a thogail.
Fiosrachadh
O chionn còrr is ceud bliadhna, chaidh dhà de na rathaidean-iarainn as àillidh air an t-saoghal, Loidhne Rèile a' Chaoil agus Loidhne Rèile a Tuath, a thogail. Tha prìomh loidhne na Gàidhealtachd air a ceangal ris a' chòrr de lìonra rèile na RA. Bho 1997 gu 2003, thog Taigh-tasgaidh Nàiseanta na Rèile deilbh nan trì loidhnichean sin, agus bho na h-ìomhaighean chaidh trì taisbeanaidhean a chruthachadh - 'Connections to the Kyle' ('Ceanglaichean dhan Chaol'), 'By Firth and Flow' ('Ri Caolas agus Sruth) agus 'The Highland Link' ('An Ceangail Gàidhealach'). Nochd na taisbeanaidhean air Lìonra Tasglann na h-Alba (SCAN) fon taisbeanadh dhidseatach 'North by Northwest' a chur air bhog gu h-oifigeil làrach Thasglann Nàiseanta na h-Alba air 5 an t-Ògmhios 2001 ann an Inbhir Nis. Sheas an co-obrachadh le SCAN gu 2009 nuair a chaidh 'North by Northwest' a ghluasad gu làrach-lìn Am Baile.
Tha 'North by Northwest' a' clàradh eachdraidh beò agus tha e a' clàradh boillsgeadh ann an tìm ann am beatha dhaoine agus an loidhne anns na bliadhnachan mu dheireadh den fhicheadamh linn agus toiseach a' chiad linn thar fhichead. Bha na taisbeanaidhean a' comharrachadh a' bhuaidh a bha aig rèile na Gàidhealtachd air daoine, sealladh-tìre agus eaconamaidh Gàidhealtachd na h-Alba.
Tha sinn a' toirt taing airson taic don Luchd-urrais a leanas a mhaoinich an t-siurbhidh dhealbh camara de phrìomh loidhne na Gàidhealtachd, Loidhne a' Chaoil agus an Loidhne a Tuath le luchd-togail-dheil hbho Thaigh-tasgaidh Nàiseanta na Rèile eadar 1997 agus 2003:
Railtrack, Railtrack-Alba, Scotrail, EWS, Porterbrook, First Engineering, Com-pàirtichean Lìora Rèile na Gàidhealtachd, Comhairle na Gàidhealtachd, Iomairt Rois & Chromaidh, Iomairt Ghallaibh agus Chataibh, Safeways, Caraidean Taigh-tasgaidh Nàiseanta na Rèile, Comhairle Pheairt & Chinn Rois agus Comann Rèile na Gàidhealtachd


c: text/html

text:
- TIOTAL
- A' tòiseachadh air an Inverness Journal and Northern Advertiser
- EXTERNAL ID
- Z_CDT_09_MEP_5591_1_2
- SGÌRE
- Inbhir Nis
- SIORRACHD/PARRAIST
- INBHIR NIS
- DEIT
- 1807
- LINN
- 1800an
- NEACH-FIOSRACHAIDH
- Leabharlann Chlann Dòmhnaill agus Taigh-tasgaidh nan Eilean
- AITHNEACHADH MAOINE
- 2565
- KEYWORDS
- pàipearan naidheachd
conaltradh
naidheachdan
foillseachadh
clò-bhualadh
sgaoileadh
Thathas ag amas air pàipear naidheachd ùr 'The Inverness Journal and Northern Advertiser' a chur air chois. Thèid a'chiad iris fhoilllseachadh Dihaoine an 7mh dhen Lùnastal 1807 agus gach Dihaoine an dèidh sin. Thèid fhoillseachadh le Iain Young, neach-reic leabhraichean, agus Clò-bhhualadair ann an Inbhir Nis.
Tha an neach-foillseachaidh ag ràdh gu bheil e eòlach air na trioblaidean a bhios aig paipear naidheachd ùr agus tha e air cùisean a chur air dòigh airson am pàipear a chur a Dhùn Eideann, Lunnainn agus na bailtean mòra eile. Bidh e a' faighinn nan naidheachdan air a' phost madainn Dihaoine agus gheibh e air am paipear a chlò-bhualadh feasgar Dihaoine. Tha e ag ràdh gur e na h-aon naidheachdan 's a tha ann am pàipear naidheachd a' bhaile mhòir a bhios annta ach gun ruigeadh e muinntir Inbir Nis nas luaithe. Bha seo air sgàth nach robh cho fada aig a' phaipear naidheachd ri siubhal.
Thàinig an làmh-sgrìobhainn seo à cruinneachadh ann an Leabharlann Chlann Dòmhnaill agus Taigh-tasgaidh nan Eilean, an t-Eilean Sgitheanach

robotstxt: allowed

filter: keep


text:
Naidheachdan 11:00m
22 Am Faoilleach 2015 Ùraichte aig Ùraichte aig
Cumhachdan Ùra
Tha Daibhidh Camshron ann an Alba an-diugh, le dreach de na molaidhean a bhios ann an Aonta Mhic a' Ghobhainn air tuilleadh chumhachdan do Phàrlamaid na h-Alba. Am measg sin tha làn-smachd air cìs teachd-a-steach, pàirt de theachd-a-steach a' VAT, agus cìs adhair an APD. Ged a gheall na Tòraidhean, na Làbaraich agus na Lib-Deamaich gun tachair sin an dèidh an taghaidh choitchinn anns a' Chèitean, tha an SNP ag ràdh nach eil na cumhachdan sin a' dol fada gu leòr.
An Stàit Ioslamach
Tha riochdairean bho chòrr is 20 dùthaich a' coinneachadh ann an Lunnainn an-diugh a dheasbad mar as fheàrr smachd a chur air a' bhuidhinn Islamic State. Tha iad a' coimhead ri taic-airgid a ghearradh, smachd a chur air aire phoblach na buidhne, agus a' bhuaidh a th' aig IS air daoine òga a tha iad a' tarraing à dùthchannan eile gu cogadh jihad ann an leithid Siria agus Iorac.
An Euro
Tha dùil ri fios bho bhanca na h-Eòrpa an-diugh fhathast gun tèid luach cheudan billean de dh'airgead ùr a chruthachadh, 's am banca a' feuchainn ri fàs eaconamach a bhrosnachadh ann an sgìre an Euro. Thèid an t-airgead a thoirt air iasad do dhùthchannan a tha feumach air fon phròiseas ris an canar Quantitative Easing. Tha dragh air a' Ghearmailt gu h-àraid mun sgeama, 's iad ag ràdh nach leasaich sin idir trioblaidean bunaideach an Eurozone.
Ionadan Seirbheis
Tha e coltach gu bheil Comhairle na Gàidhealtachd a' dol a dhùnadh cha-mhòr a h-uile ionad seirbheis a bha iad a' cur romhpa a dhùnadh. Dh'innis an t-ùghdarras ionadail an-uiridh gun robh iad am beachd mu dhà thrìan de na h-ionadan sin a dhùnadh. Agus ged a bha connspaid ann mu dheidhinn sin, bithidh a' Chomhairle, a rèir an fhiosrachaidh a th' aig Radio nan Gàidheal, a' dùnadh mu 20 dhiubh.
SSE
Tha Comhairle nan Eilean Siar a' beachdachadh air fiosrachadh a thoirt do riaghladair a' Chumhachd, Ofgem, a tha a' rannsachadh dhòighean-obrach SSE. Tha ceannardan na Comhairle ag ràdh gu bheil na h-uimhir de cheistean aca a dh'fhaodadh iad a thogail mu cheangail ris a' Ghriod Nàiseanta, a' chìs a bharrachd a th' air dealan anns na sgìrean iomallach, agus trioblaid a th' aig sgeamaichean chumhachd ath-nuadhachail anns a' choimhearsnachd.
Taigh-spadaidh
Chomharraich a' bhuidheann a tha an dòchas taigh-spadaidh a stèidheachadh san Eilean Sgitheanach làrach ann am Port Rìgh a bhuineas do dh'Iomairt na Gàidhealtachd 's nan Eilean. Tha 20 bliadhna ann bho dhùin an taigh-spadaidh a bh' ann am Port Rìgh. Tha iad den bheachd gun cosgadh e mu £600,000 taigh-spadaidh beag a stèidheachadh.


text:
- TIOTAL
- Inntrinn Caisteal Dùn Bheagain
- EXTERNAL ID
- GB1796_859_20_0128_AT
- ÀITE
- Dùn Bheagan
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Diùirinis
- DEIT
- 2009
- LINN
- 2000an
- CRUTHADAIR
- Andrew Taylor
- NEACH-FIOSRACHAIDH
- Andrew Taylor
- AITHNEACHADH MAOINE
- 9572
- KEYWORDS
- caistealan
dorsan
drochaidean
cinnidhean
Tha dùil gum buin pàirt de Chaisteal Dùn Bheagain dhan 9mh linn ach chaidh a leasachadh anns gach linn o ghabh Clann IcLeòid thairis an caisteal anns na 1200an. Tha an caisteal 22 mhìle an iar air Port Rìgh san Eilean Sgitheanach air cladach Loch Dùn Bheagain. Tha Clann IcLeòid air a bhith ann an Dùn Bheagan faisg air ochd ceud bliadhna ach a-mhàin airson greiseag an dèidh gaiseadh a' bhuntàta. Rinn an ceann-cinnidh a th' ann an-dràsta còmhstri nuair a dh'fheuch ris A' Chuiltheann a reic airson airgead fhaotainn a phàigheadh airson an caisteal a chàradh. Cha do cheannaich duine e.


text:
- TIOTAL
- HR 56 'Dornoch' taobh a-muigh seada
- EXTERNAL ID
- GB1796_RAILWAYSLIDES_987_168_24
- ÀITE
- Dòrnach
- SIORRACHD/PARRAIST
- CATAIBH: Dòrnach
- LINN
- 1900an; 1910an
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 11693
- KEYWORDS
- rathaidean-iarainn
treanaichean
còmhdhail
rathaidean-iarainn duinte
loidhnichean duinte
steiseanan duinte
seann steiseanan
reachdas
rathaidean-iarainn aotrom
Anns an deilbh seo, chithear HR 56 'Dornoch' taobh a-muigh seada Dhòrnaich.
B' e trì tancaichean dìollaid 0-6-0 a' chiad locothan a chaidh a thogail ann an ionad-obrach Loch Gorm aig Rathad-iarainn na Gàidhealtachd (Highland Railway - HR) ann an Inbhir Nis. B' e an aon dealbhachadh ùr de locothan a chaidh a thoirt a-steach rè ùine Uilleam Stroudley mar àrd-neach-stiùiridh locothan na companaidh. Cha deach a thogail ach trì einnseanan. Tha iad sin air am measadh mar ro-ruithear clas 'Terrier', no A1 de dh'einnsean tanca aig Rathad-iarainn Lunnainn Brighton is an Costa a Deas (Brighton and South Coast Railway - LB&SCR).
Tha an dealbh camara seo a' sealltainn HR 56 'Dornoch'. B' e seo a' chiad den chlas 'Lochgorm' a chaidh a thogail sa Ghiblean 1869. B' e 'Balnain' an t-ainm tùsail a bh' air agus chaidh ath-thogail sa Ghearran 1896 agus air ath-ainmeachadh 'Dornach' ann an 1902 nuair a b' e seo an loco a bha ag obrachadh Rathad-iarainn Aotrom Dhòrnaich.
Anns na bliadhnachan mu dheireadh de a beatha chaidh e tro dhiofar atharrachadh àireamh: gu 56A san Iuchair 1919, air ais gu 56 san t-Sultain 1919, gu 56A a-rithist san Iuchair 1921 agus 56B sa Chèitean 1922. An dèidh a' Chruinneachaidh (Grouping) ann an 1923 b' e LMS 16118 a bh' air.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Highland Photographic Archive


text:
Buidheann Ghàidhlig airson Inbhir Narann
Thèid buidheann Ghàidhlig ùr a chur air bhonn ann an Inbhir Narann.
Bheir e cothrom do luchd-bruidhinn na Gàidhlig, aig gach ìre, a thighinn còmhla gus an cànan a bhruidhinn.
Thèid coinneamh a chumail nas fhaide den mhìos airson beachdan a shireadh bho mhuinntir na sgìre mu na bhios iad ag iarraidh bhon bhuidhinn.
Thuirt Tia NicThòmais, a tha an sàs ann, gu bheil Gàidhlig aig 2% de dhaoine anns an sgìre.
Cuideachd, bha i ag ràdh gu bheil foghlam tro mheadhan na Gàidhlig anns a' bhun-sgoil agus gu bheil Fèis Inbhir Narann ann a thuilleadh air Còisir Ghàidhlig Inbhir Narann.
Bidh a' bhuidheann a' coinneachadh ann an Ionad Coimhearsnachd Inbhir Narann aig 7:30f bho Dhiciadain an 22na là den Mhàrt.


text:
28/10/2006
Cumhachd gun chiall ach chan ann gun chunnart
Thàinig cuis cumhachd niuclach gu bàrr air an t-seachdainn-sa nuair a bhruidhinn Seac ‘an Sgiort’ MacChonnaill mu dè thachradh dha sgudal niuclach ann an Alba shaor. Nam bitheamaid neo-eisimeil, a-rèir an Sgiort, cha b’urrainn dhuinn ar cuid treallaich a chur shìos gu na Sasannaich.
Cha b’ìongnadh ‘s gun do fhreagair na Nàiseantaich nach bu mhath dha na Laboraich cur sìos air na Sasannaich bhochda san dòigh seo. Am biodh an Sgiort cho deònach Poballachd na h-Eireann a chomhlaireachadh mu’n cuid sgudal niuclach?
Ach, fuirich tiotan. Chan eil a leithid de sgudal aig na h-Eirinnich. Mar an ceudna, tha gach dùil is dòchas agam nach biodh ann an Alba mas mo. Mar a chì is thuigeas mise a’ chuis, chan eil muinntir na h-Alba air a shon, a-muigh no a-mach. Mar sin dheth a Sheac, ma tha an rud seo cho sàbhailte, thoir do chasan leat a Shasann leis an sgudal agad agus na stèiseanan agad is cuir iad air dòigh an àrainn Westminster.
Tha ur cuid sguadal gun iarraidh.
No comments:
Subscribe to: Post Comments (Atom)


text:
An Làir a th' aig Lachlann
Tuilleadh mar seo:
Mar a thug Dòmhnall Dubh...
Iasgairean ghiomach air...
Mar a Fhuair Lachlann Bàn...
Abhainn Iordain
Fiosraichean - Dòmhnall Ailig MacDhòmhnaill
Luchd-clàraidh - Iain Peatarsan
Geàrr-chunntas - Bha daoine ann an Grèinetobht a' cur nan làiridhean agus nan searrach sìos rathad a' mhachaire airson feurachd. Nuair a bha na searraich a' dol dhan arbhar air a' mhachaire, agus na làiridhean a' fuasgladh, bha muinntir Ghrèinetobht a' dol a-mach air a chèile. Tha am fiosraiche ag aithris trì rainn a rinn a sheanair mun làir aig Lachlann.
Fad a' Chlàir (h:m:s) - 00:01:48
Àm Clàraidh - 1968.08
Cànan - Gàidhlig
Seòrsa - Sgeulachd, Rannan is Bàrdachd
Cruinneachadh - Sgoil Eòlais na h-Alba
Àireamh a' Chlàir - 42492
Àireamh an Teip Thùsail - SA1968.189
Àireamh a' Chlàir Thùsail - SA1968.189.A8
Càileachd an Fhuaime - Math
Cruth Inneal a' Chlàir - R2R
Àite a' Chuspair:
Siorrachd - Siorrachd Inbhir Nis
Paraiste - Uibhist a Tuath
Eilean - Uibhist a Tuath
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/42492/1
Tweet


text:
£20m airson pròiseict ath-nuadhachail
Tha cuireadh ga thoirt do bhuidhnean cumhachd ath-nuadhachail, tagradh a dhèanamh, airson maoin ùir luach £20m.
Tha an t-airgead ga chur air adhart le Riaghaltas Bhreatainn airson pròiseactan a leasachadh, airson cumhachd a thoirt às na tuinn.
Ged a tha grunn sheòrsaichean teicneòlais ann, cha deach leasachadh a chur air adhart fhathast aig ìre choimearsalta.
Thathas an dòchas gun toir an t-airgead ùr spionnadh dhan ghnìomhachas.
Pàighidh an t-airgead airson sreath de dh'innealan cumhachd mara a chur air adhart a bheireadh leasachaidhean mòra coimearsalta ceum nas fhaisge.
Tha timcheall air an dàrna cuid de chompanaidhean a tha a' leasachadh innealan cumhachd nan tonn 's an làin stèidhichte ann am Breatainn.
Nam measg tha AWS Ocean Energy a tha suidhichte ann an Alba.
Tha a' chompanaidh Pelamis Wave Power a' ruith dheuchainnean air an nathair-mhara acasan far chladaichean Arcaibh, 's tha plana aca aonad-cruthachaidh a stèidheachadh air chladaichean Bheàrnaraigh Leòdhais.
Tha pròiseactan san amharc far chladaichean Oighreachd Ghabhsainn cuideachd.
Thuirt fear de na stiùirichean aca, Tormod MacThòmais gum biodh e math nam biodh a' mhaoin na bu mhotha na £20m.
Tha luchd-rannsachaidh aig ionad Greenspace aig Oilthigh na Gàidhealtachd 's nan Eilean gu mòr an luib leasachaidhean air cumhachd na mara.
Thuirt an t-Oll. Niall Fionnlasdan bhon bhuidhinn gu bheileas a' sìor chruinneachadh dàta mu staid nan suaileachean an iar air na h-Eileanan, 's gur e deagh naidheachd a bha san airgead.


text:
Uill, Google dìreach fhoillseachadh air an eadar-theangachadh blog gu bheil iad bheir taic Lao, cànan oifigeil Laos, mar sin tha sinn air a chur ris a 'chòd a dhìth agus rinn luath shaoradh le taic airson seo cànain, a tha cuideachd a 'faighinn taic bho Aon Hour Eadar-theangachadh.
Tha an tionndadh a tha mar-thà a-mach airson latha no dhà ach am fìor dhuilgheadas le bhith a 'faighinn dreuchd seo beò Chaidh an dealbh a lorg. Chan eil sinn buileach cinnteach an e as iomchaidh dealbh, ach co-dhiù tha e rannan.
Enjoy seo tionndadh ùr.


text:
Sochairean shòisealta air a' chlàr-gnothaich
Canaidh Leas-Phrìomh Mhinistear na h-Alba Dihaoine gum bi neo-eisimeileachd na "cothrom do gach roinn de shluagh na h-Alba".
Bidh Nicola Sturgeon a' bruidhinn agus i a' coinneachadh ri riochdairean bho choimhearsnachd Àisianaich Ghlaschu.
Ach bheir luchd-taic an Aonaidh rabhadh gum bi sinn nas miosa dheth, le nas lugha de chothroman cuideachadh a thoirt dhan fheadhainn as fheumaiche.
Canaidh labhraiche nan Làbarach, Jackie Baillie, gu bheil na Nàiseantaich a' toirt ghealltanasan mu shochairean sòisealta "nach eil cothromach".
'Tairgse in-ghabhalach'
'S e an teachdaireachd a th' aig Nicola Sturgeon do dhaoine, gur e tairgse in-ghabhalach a th' ann an neo-eisimeileachd a dh'fhaodadh a bhith na bhuannachd do gach roinn den t-sluagh.
Tha i mar-thà air a ràdh gu bheil luchd-bhòtaidh nan Làbarach mean-air-mhean a' gluasad ri bhith a' cur taic ri neo-eisimeileachd,
Air thoiseach air iomairt Dhihaoine, thuirt Ms Sturgeon: "Chan ann mu co às a thàinig sinn no dè am pàrtaidh dham buin sinn a tha an deasbad seo, 's ann a tha e mu mhuinntir na h-Alba, gach duine againn, agus sinn a' gabhail smachd air ar n-àm ri teachd fhèin.
"Thairis air ar coimhearsnachdan air fad tha daoine nas mothachaile mu na cothroman an lùib neo-eisimeileachd gus sòisealtas nas cothromaiche a chruthachadh, gus taic a thoirt dhan òigridh tro bhith a' cruthachadh chothroman obrach nas fheàrr, agus gus dìon a chur air seirbheisean poblach leithid an NHS.
"Tha sinn a' faicinn luchd-bhòtaidh bho gach pàrtaidh a' tionndadh gu Bu Chòir, bho na h-aonaidhean-ciùird, bho ghnìomhachas agus bho ar coimhearsnachdan air fad, agus iad uile airson an cothrom a ghabhail àm ri teachd na h-Alba a chur ann an làmhan mhuinntir na h-Alba."
'Geallaidhean neo-chothromach'
Aig a' cheart àm, bidh ceannard nan Làbarach ann an Alba, Johann NicLaomainn, cuideachd ag iomairt ann an Glaschu Dihaoine.
Tha luchd-taic an Aonaidh a' cumail a-mach gun tigeadh gearraidhean ann am buidseatan poblach na h-Alba fo neo-eisimeileachd; gearraidhean a dh'adhbharaicheadh strèan air na ghabhas cosg air sochairean sòisealta.
Thuirt Jackie Baillie: "'S e an stàit shochairean aon de na rudan as fheàrr a thug an RA gu buil. Chaidh a stèidheachadh ri linn 's gun robh feum ann air a shon, cha b' ann ri linn nàiseantachd, agus gus am faigheadh an fheadhainn a bha feumach air cuideachadh an taic a bha a dhìth orra.
"Gus sin a choileanadh, feumaidh sinn a bhith comasach air an stàit shochairean a mhaoineachadh. Tha neo-eisimeileachd a' cur sin ann an cunnart. Rinn eòlaichean an Institiùt airson Rannsachaidh Fhiosgail, a tha neo-phàirteach, soilleir, nan deadh an RA fhàgail, gun tigeadh luach £6bn de ghearraidhean a bharrachd.
"Chan eil gealltanasan an SNP a thaobh shochairean sòisealta cothromach. Feumaidh Ailig Salmond innse do mhuinntir na h-Alba ciamar a tha e a' dol a phàigheadh airson a chuid ghealltanasan a thaobh shochairean nuair a tha neo-eisimeileachd a' dol a dh'abharachadh barrachd teanntachd."


text:
Francisco Franco
B' e Deachdaire[1] na Spàinne bho 1936 gu 1975 a bh' ann am Francisco Franco y Bahamonde (Ferrol, 4 an Dùbhlachd 1892 – Madrid, 20 an t-Samhain 1975).[2] Bha e os cionn na dùthcha bho 1939 gus a chaochail e ann an 1975. Dh’èirich e, còmhla ri oifigearan eile, an aghaidh riaghaltas laghail Dàrna Poblachd na Spàinne ann an 1936[3] agus fhuair e taic bhon Fhaisisteachas air feadh na Roinn Eòrpa: Chuir na Nàsaich anns a' Ghearmailt an reiseimeaid Chòndor agus stuth armachd ùr chun na Spàinne, a bharrachd air cuideachaidh a fhuaras bho na Faisitich thall san Eadailt, ri linn Cogadh Sìobhalta na Spàinne.
Òigridh[deasaich | deasaich an tùs]
Rugadh Franco ann am Ferrol (san Roinn Coruña) port uamhasach cudromach do Chabhlach na Spàinne, ged a bhuineadh na daoine aige do dh’ Andalusia, san cheann a deas bho thùs. 'S e oifigearan a’ Chabhlaich a bh’ ann am muinntir Fhranco agus bha Franco fhèin ag iarraidh a dhol dhan Acadamh a’ Chabhlaich,[4] ach bha e air a dhùineadh bho 1906 gu ruige 1913. Theab anarcach à Alba, air an robh Stuart Christie ga mharbhadh ann an 1964.
Aistidhean Co-Cheangailte[deasaich | deasaich an tùs]
Iomraidhean[deasaich | deasaich an tùs]
- ↑ Enciclopedia de Catalunya
- ↑ Beevor, Anthony. The Spanish Civil War. London: Penguin, 1982. p 49
- ↑ Sabín, José Manuel; Hernández Sandoica, Elena. La dictadura franquista (1936-1975): textos y documentos. Ediciones AKAL, 1997, p.13. ISBN 84-460-0803-3
- ↑ University of Princeton


text:
Match of the Day Live! Dèanaibh cinnteach gu bheil sibh a tha a 'chàileachd as an gèar air an làimh dheis. Ann an cùis sam bith trioblaidean teicnigeach, feuchainn a chraoladh àite dìreach a 'ceangal gu h-ìosal.
a-nochd 19:00 a 'cluich an aghaidh SK Holms Kubikenborgs IF 2 dachaigh aig Tolm Vallen. Tha penultimate dachaigh gheama ann am beagan sheachdainean, mar sin gabh an cothrom fhaicinn a 'gheama ann an àite le' seòladh cupa cofaidh agus blasta Burger bho taobh a 'bhùtha.
Holmbygden.se livesänder matchen. Airson an fheadhainn nach eil an t-urram a bhith an làthair hemmma an sgìre spòrs Mecca, cuideachd a 'dol an geama math seo fhaicinn air làrach-lìn. Dìreach mus an gèam rigging ionadail aithris Fredrik Wikholm a 'chamara dol an cois an gèam a chraoladh le eòlaiche-aithris is naidheachdan as ùire ann an HSK campa.
lineUp, gèam ainmeachaidhean agus toraidhean, an teacs anns gach gèam Saor an-asgaidh an-seo!
Nochd sruth (“freumhaichte” gu h-àrd): https://www.youtube.com/watch?v=j4eaYA1uvPE
HSK:le Youtube-Channel: holmssk.se/youtube


text:
Fuadachaidhean ùra
5 Am Màrt 2013 Ùraichte aig Ùraichte aig
Daoine gam fuadach às an fhearann.
An dachaighean gan cur nan teine gun truas.
Rud a thachair air a' Ghàidhealtachd bho chionn dà cheud bliadhna...?
'S e, ach cuideachd rud a tha a' tachairt ann an iomadh dùthaich bhochd air feadh an t-saoghail an-diugh.
Chuala co-labhairt ann an Cataibh gealltanas bho Riaghaltas na h-Alba gun cuir iad an sàs borbalachd na h-eachdraidh againn fhèin airson daoine bochda ann an dùthchannan eile a dhìon.
Tha Dòmhnall Moireasdan ag aithris.


text:
Dithis air an goirteachadh sa Ghearasdan
Chaidh dithis a ghoirteachadh ann am buaireadh anns a' Ghearasdan oidhche Mhàirt 's aithrisean ann gun robh sàmh-sèine na lùib.
Chaidh fios a chur air na seirbheisean èiginn mu 8:30f.
Chaidh fireannach, anns na 70an, a ghluasad gu Ospadal Rìoghail Ghlaschu far a bheil e ann an stait sheasmhaich.
Fhuair boireannach, anns an 60an, dhachaigh às dèidh dhi-se leigheas fhaighinn ann an Ospadal a' Bhelford sa Ghearasdan.
Chaidh fireannach, 49, a chur an grèim às dèidh an tachartais air Sràid Ghlenkingie ann an sgìre a' Chaoil.


text:
- TIOTAL
- 57954 ri shuntadh anns a' Chaol, am Màrt 1951
- EXTERNAL ID
- PC_HRS_STATIONS_001_996
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 30 Màrt 1951
- LINN
- 1950an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27686
- KEYWORDS
- stèisean-rèile
stèisesanan rathad-iarainn
locothan
trèanaichean
San deilbh seo, chithear loco "Superheated Goods" aig Rathad-iarainn na Gàidhealtachd agus e ri shuntadh anns a' Chaol anns a' Mhàirt 1951.
Is e Caol Loch Aillse an ceann-loidhne aig an rathad-iarainn eadar Inbhir Nis agus an Caol. Chaidh an stèisean fhosgladh san t-Samhain 1897. Roimhe sin, b' e Port an t-Sròim ceann na loidhne. B' e an leudachadh de 10 mìle eadar Port an t-Sròim agus Caol Loch Aillse, a chosg £250,000 a thogail, an rathad-iarainn as cosgaile a chaidh a thogail riamh aig an àm sin.
Chaidh an stèisean, an gàrradh-bathair, na taobh-loidhnichean, na seadaichean-einnsein agus toglaichean co-cheangailte ri gnìomhachas an èisg uile a thogail air talamh far an robh creag cruaidh ann a dh'fheumadh iad spreadhadh air falbh. Sguir seirbheisean bathair sa Chaol san Lùnastal 1983.


text:
Dol nas fhaide
O chionn beagan làithean, le foillseachadh an reachdais gus molaidhean Mhic a' Ghobhainn air tuilleadh chumhachdan a chur an gnìomh, bha na Làbaraich ag innse dhuinn gun robh an t-àm ann gluasad air adhart.
Le ceist an fhèin-riaghlaidh air a freagairt, thuirt iad, bu chòir dhuinn faighneachd dè a dhèanamaid leis na cumhachdan ùra a bha air fàire.
Cha do mhair sin fada.
Thill gaisgeach an Aonaidh, ùghdar a' Ghealltanais, Gòrdon Brown fhèin, don àrd-ùrlar gus comhair a thoirt don phàrtaidh aige is iad fhathast a' luinneanachadh anns an staing a rèir nan cunntasan-beachd.
Am beachd cuid, 's e an seann phrìomhaire a rinn barrachd na daoine sam bith eile airson an t-Aonadh a shàbhaladh as t-fhoghar.
An dèan e an dearbh rud a-rithist?
Soillearachd
Tha an dà chuid nabaidhean agus nàimhdean ag ràdh nach eil tòrr ùr anns a' phlana airson an 'Vow Plus' a dh'fhoillsich Jim Murphy an-diugh.
A-measg nan rudan a dheigheadh na b' fhaide na an reachdas a dh'fhoillsich Riaghaltas na Rìoghachd Aonaichte o chionn goirid, tha am moladh gun tèid smachd air £1.8bn ann an airgead an t-sochair thaigheadais a thoirt do Holyrood.
Tha na Làbaraich ag iarraidh soilleireachaidh air na cumhachdan gus sochairean ùra a chur air dòigh agus cur ris an airgead a gheibh daoine bho shochairean a tha fhathast fo smachd Westminster.
Dh'innis iad dhuinn mar-thà gun robh airson 's gun tèid smachd air Prògram na h-Obrach a thoirt do Holyrood gun dàil gus dèiligeadh ri cion-cosnaidh.
Agus, uair eile, tha na Làbaraich ag ràdh gum bu chòir cumhachdan a thoirt air falbh bho Holyrood gu coimhearsnachdan.
Bhiodh dùil ri barrachd fiosrachaidh air na puingean seo nuair a dh'fhoillsicheas na Làbaraich am manifesto Albannach aca airson taghadh a' Chèitein.
Farpais
Anns na làithean mu dheireadh dhen iomairt anns an t-Sultainn, thàinig na Làbaraich, na Tòraidhean agus an Lib Deamaich còmhla gus tuilleadh chumhachdan a ghealltainn don Phàrlamaid an Dùn Èideann nam bhòtadh Albannaich an aghaidh neo-eisimeileachd.
Bha an teachdaireachd gu math sìmplidh - gheibh sibh na cumhachdan seo as bith cò bhitheas anns an ath riaghaltas aig Westminster.
Ach cha b'fhada gus an tug an taghadh sin uallach air an aonta eadar pàrtaidhean an Aonaidh le Dàibhidh Camshron a' dèanamh ceangal le ceist Shasainn air madainn an toraidh fhèin.
A-nis, tha na Làbaraich air an t-aonta sin a chur don darna taobh, ag ràdh gum faigh Alba barrachd chumhachdan bhuapasan na gheibheadh o na pàrtaidhean eile.
Bidh Mgr Brown agus Jim Murphy gum bi sin gu leòr gus sgrios a sheachnadh aig na bogsaichean-baileit.
Agus, nach tòrr an fharpais seo air daoine bhòtadh don phàrtaidh a tha airson a dhol nas fhaide builleach.


text:
Ningbo Beilun Onefeng Sports Products CO., LTD 'S e as luaithe fàs Spòrs uisge Spòrs & Rothaireachd Accessories saothraiche, a stèidheachadh ann an 2010, suidhichte ann an Ningbo bhaile air cost an ear Shìona.
"Simple, practaigeach agus Beautiful" 'S e ar stuth ùr a leasachadh agus dealbhadh bun-bheachd. Seach gu bheil ar leasachadh amas a bhith a 'mealtainn bòidhchead na nàdar.
Tha sinn earbsach OEM / ODM solaraiche ann an Sìona agus na stuthan againn a tha a 'reic gu math san Roinn Eòrpa, Ameireaga a Tuath, Astràilia, an Àisia, etc.


text:
Dragh ga thogail mu dheoch-làidir anns na h-Eileanan Siar
Thog BPA Nàiseantach nan Eilean Siar, Alasdair Allan, dragh mun chàirdeas a th' aig muinntir na sgìre le deoch-làidir.
Tha seo a' tighinn an dèidh do dh'àireamhan sealltainn gu bheil deicheadan bhliadhnaichean ann bho bha ìrean bàis co-cheangailte ri deoch-làidir cho àrd anns na h-Eileanan Siar.
Sheall àireamhan bho Chlàran Nàiseanta na h-Alba gun robh gnothaich aig deoch-làidir ri 15 bàs anns na h-eileanan an-uiridh.
Tha ìrean bàis co-cheangailte ri deoch-làidir anns na h-Eileanan Siar aig 5.5 bàsan airson gach 10,000 duine - an ìre as miosa an Alba.
'S e 2 an ìre chumanta airson Alba, leis an dàrna sgìre as miosa - Glaschu is Cluaidh - aig 2.5 airson gach 10,000 duine.
Thuirt Alasdair Allan: "Tha deoch-làidir a' dèanamh call mòr anns na h-eileanan agus air feadh Alba.
"Tha seo na dhearbhadh dhomh gu bheil Riaghaltas na h-Alba a' dèanamh an rud ceart le bhith a' feuchainn ri smachd fhaighinn air deoch-làidir fìor shaor."


text:
Faodaidh na Brainich fuireach chun an Lùnastail
Faodaidh an teaghlach Brain, a bh' ann an cunnart gun deadh an tilleadh a dh'Astràilia a-nise fuireach gu 1mh an Lùnastal, a rèir a' Bhuill-Phàrlamaid aca, Ian Blackford.
Ghluais Kathryn Brain, an duine aice Gregg agus am balach aca Lachlan gu Inbhir Pheofharain an 2011 air bhìosa oileanach.
Dh'atharraich na riaghailtean bhon uairsin.
Bha dùil gum faodadh gun deadh an cur a-mach às an Rìoghachd Aonaichte Dimàirt.
Chaidh innse dhaibh gum faod iad a-nise fuireach chun an 1mh an Lùnastal.
Ach thuirt Mgr Blackford gun deach innse dha na Brainich nach fhaodadh iad obair sam bith a dhèanamh san àm sin.
Chaidh dreuchd a thabhann air Kathryn Brain aig taigh-staile ùr Ghleann Uais a th' anns an amharc an Inbhir Pheofharain.
Bhathar dòchasach gun coilionadh sin feumalachdan Oifis na Dùthcha agus gum faigheadh iad air fuireach an Alba.
Do-chreidsinneach
Thuirt Mgr Blackford gun robh e "dìreach do-chreidsinneach" nach robh Oifis na Dùthcha air cead a thoirt dhan dithis obair a ghabhail.
Thuirt e gun robh iad le chèile air dreuchdan fhaotainn san sgìre a bheireadh buannachd don eaconamaidh ionadail.
Thuirt Riaghaltas na Rìoghachd Aonaichte gun robh an teaghlach air ùine a bharrachd fhaighinn dà thuras airson riaghailtean bhìosa a' leantainn.
Choinnich an teaghlach ri Prìomh Mhinistear na h-Alba Nicola Sturgeon an t-seachdain seo chaidh. Thuirt ise gun dèanadh Riaghaltas na h-Alba na b' urrainn dhaibh airson an teaghlach a chuideachadh.


text:
Box Soccer ann an Leòdhas
30 An t-Sultain 2015 Ùraichte aig Ùraichte aig
Tha dòigh ùr airson sgilean buill-choise a leasachadh air tighinn gu Leòdhas, agus tha John Colquhoun leis a bheil na còirichean airson 'Box Soccer' den bheachd nach eil adhbhar sam bith ann nach tèid aig cluicheadair bhon eilean cluich sa Phrìomh Lìog ann an Sasainn a dh'aithghearr.
Dimàirt aig an ionad bhuill-choise ann an Coll Uarach, fhuair grunn choidsichean òga oideachadh air mar a bheir iad seachad trèanadh Box Soccer.
Tha an aithris seo aig Ruairidh Rothach.


text:
Published: 19 Sep 2014
Seo an fheadhainn a fhuair duaisean na mios seo:
£250 M V Laycock, Inbhir Nàrann
£100 Aonghas G MacLeòid, Inbhir Nis
£50 Heather Chaimbeul, Inbhir Nis
Mealaibh ur naidheachd!« Back to Mod News List
Published: 19 Sep 2014
Fiosrachadh air goiresan pàircidh airson busaichean is càraichean aig Mòd Inbhir Nis, 10-18 Dàmhair 2014:
Fiosrachadh air pàirceadh airson busaichean eadar 10-18 Dàmhair 2014:
Sràid Àrd Rois-chan fhaodar fuireach nas fhaide na 2 uair a thìde eadar 10m-5f (Diluain-Disathairne), chan fhaodar pàirceadh aig uair sam bith eile.
·
Chan fhaighear pàirceadh idir aig prìomh thogalach na Comhairle air sràid Ghleann Urchadain.
Bidh pàirceadh do bhusaichean ri fhaotainn fad an latha air Longman Drive cuideachd (air a ruith le D & E Coaches).
Fiosrachadh air pàirceadh airson càraichean eadar 10-18 Dàmhair 2014:
Gheibhear pàirceadh poblach aig Cùirt Eden feumar tighinn tràth gus àite fhaighinn. Chan eil Cùirt Eden ach beagan mhionaidean air falbh bho mheadhan a’ bhaile. ·
Tha pàirceadh ‘Pay & Display’ ri fhaotainn don phoblach ri taobh Cathair-Eaglais Inbhir Nis.
·
Gheibhear pàirceadh taobh a-muigh Àrd-sgoil Inbhir Nis Diciadain fad na seachdain.
·
Airson tuilleadh pàircidh ann an Inbhir Nis,thoir sùil air a’ mhapa an cois an fhiosrachaidh seo.« Back to Mod News List
Published: 09 Sep 2014
Tha Am Mòd Nàiseanta Rìoghail, an Fhèis Chultarail Ghàidhlig as motha ann an Alba, a’ dol ann an com-pàirt ri Fèis Blas a tha a’ dol air adhart eadar Dihaoine 5 is Disathairne 13 Sultain gus a bhith an sàs ann an cuirmean ann an dachaighean cùraim agus ospadalan air feadh na Gàidhealtachd.
Le dùil ri tachartas ciùil gach oidhche, bidh an dà fhèis a’ co-obrachadh air sia cinn-latha agus àiteachan, gus dèanamh cinnteach gum faigh a h-uile duine tlachd bho chultar na Gàidhlig.
A’ tòiseachadh le ‘Còisir G’, còisir Ghàidhlig Òigridh na Gàidhealtachd, a’ seinn ann an Dachaigh Cùraim Ach an Eas an Inbhir Nis air Disathairne 6 Sultain, bidh tachartasan eile a’ toirt a-steach còmhlan cèilidh Mo Creach a’ cluich airson luchd-còmhnaidh Taigh Srath Alain, Srath Pheofhair air Dimàirt 9mh, agus cluicheadair ionnstramaid Rhona Shutharlanach an còis sgoilearan Àrd-sgoil Gheàrrloch aig Taigh Srath Bhùrn, Geàrrloch air Diardaoin 10mh.
Thuirt Iain Moireasdan, Àrd-oifigear a’ Chomuinn Ghàidhealaich: “Is e fìor chothrom math a tha seo do gach cuid Am Mòd Nàiseanta Rìoghail agus fèis Blas rudeigin a thoirt air ais don choimhearsnachd. Tha cultar na Gàidhlig dathtach agus beairteach gu leòr airson tlachd a thoirt don h-uile duine, agus mar sin is e seo an cothrom as fheàrr gus dèanamh cinnteach gum faigh iadsan nach urrainn a thighinn a-mach gu na h-àiteachan cluiche eòlas fhaighinn air na tha againn ri thabhann.
“Tha sinn a’ coimhead air adhart ri bhith a’ tilleadh a dh’ Inbhir Nis airson a’ Mhòd Nàiseanta Rìoghail san Dàmhair. Leis gur e seo a’ chiad uair againn air ais anns a’ bhaile-mhòir bho 1997, bidh seo sònraichte math. Is e Tilleadh Dhachaigh na Gàidhealtachd ris an robh fadachd againn a bhios ann!”
Thuirt Art MacCarmaig bho Fèisean nan Gàidheal, a’ bhuidheann a tha os cionn Fèis Blas: “Tha e na thoileachas dhuinn a bhith ag obair còmhla ris a’ Chomuinn Ghàidhealaich, Ceòl Beò A-nis agus Ceòl ‘sna h-Ospadalan gu bhith toirt luchd-ciùil agus seinneadairean a-steach do dhachaighean cùraim agus ospadalan mar phàirt de phrògram coimhearsnachd a bhios a‘ dol air adhart air feadh na fèise. Tha fòcas sònraichte aig Blas air a bhith a’ toirt òigridh an sàs agus bidh mòran a’ nochdadh taobh ri taobh ri cuid den luchd-ciùil agus seinneadairean as fheàrr anns na 43 prìomh thachartasan aig an fhèis. Tha sinn air leth toilichte gum bi cuid den fheadhainn a bhios a’ gabhail pàirt anns a’ Mhòd Nàiseanta Rìoghail san Dàmhair a’ faighinn cothrom air na sgilean coileanaidh aca a gheurachadh anns na seiseananan sin a’ toirt tlachd dha daoine ‘s dòcha nach urrainn a thighinn a-mach gu cuid de na tachartasan sin.”
Is e Am Mòd Nàiseanta Rìoghail an FhèisChultarail Ghàidhlig as motha ann an Alba. Is e seo an 122mh bliadhna den tachartas, agus is i an fhèis as cudromaiche don Ghàidhlig ann an Alba. Is e seo am prìomh thachartas ann an comharrachadh Tilleadh Dhachaigh na Gàidhealtachd.
Is e An Comunn Gàidhealach, aon de na buidhnean Gaidhlig nàiseanta as sine agus as cliùitiche san t-saoghal a bhios a’ cuir an tachartas naoi-latha air adhart eadar Dihaoine 10 gu Disathairne 18 Dàmhair. Bheir e a-steach farpaisean ann an Dannsa Gàidhealach, Ceòl is Òrain Ghàidhlig, Spòrs, Litreachas is Dràma, a’ toirt cothrom do luchd-labhairt na Gàidhlig aig gach ìre pàirt a ghabhail ann. Tàlaidh e na mìltean de dh’ fharpaisich agus luchd-èisteachd bho air feadh na h-Alba, na RA agus bho gach ceàrnaidh den t-saoghal nam measg na SA, Astràilia agus Canada, gu Inbhirnis.
Ann an 2014 chithear an tachartas Iomaill as motha a-riamh a’ dol air adhart taobh ri taobh ris na farpaisean. Bheir seo a-steach cuirmean, bogadh leabhraichean is CDn, seiseanan ciùil, bàrdachd, dannsa agus cruthan ealain eile de gach seòrsa.
« Back to Mod News List


text:
Barrachd iolairean buidhe anns na h-Eileanan Siar
Thàinig àrdachadh air na tha de dh'iolairean buidhe anns na h-Eileanan Siar.
Sheall cunntas air àireamh nan eun gun do dh'èirich an àireamh dhiubh ann an Alba air fad bho 442 paidhear ann an 2003 gu 508 ann an 2015.
Chaidh àireamh nan iolairean buidhe anns na h-Eileanan Siar suas bho 79 paidhear ann an 2003 gu 95 ann an 2015.
Tha a-nis mu 20% dhen na th' ann dhiubh air fad a' tighinn beò anns na h-Eileanan Siar.
'S ann ann an Leòdhas agus na Hearadh a chaidh na h-eòin ùra a lorg agus iad air dachaigh a dhèanamh dhaibh fhèin faisg air far a bheil sluagh a' fuireach.
Thuirt SNH gu bheil an t-àrdachadh misneachail agus gum bi na h-iolairean buidhe nan tarraing do luchd-turais aig a bheil ùidh ann am fiadh-bheatha.


text:
Samarium
'S e eileamaid cheimigeach a tha ann an samarium le samhla Sm agus àireamh atamach 62.
'S e meatailt cruaidh agus lantanach a tha ann.
Eachdraidh[deasaich | deasaich an tùs]
Ann an 1879 lorg Paul-Émile Lecoq de Boisbaudran samarium ann an samarskit agus dh'ainmich e e air am mèinnear seo.
Cleachdadh[deasaich | deasaich an tùs]
Cleachdar samarium ann am magnatan maireannach còmhla ri còbalt.
Cleachdar samarium dà-aidheodaid ann an co-chur fàs-bheartach agus 's stuth-catailis a tha ann samarium trioflaid (Sm(CF3SO3)3)).


text:
Seillean
Tha an seillean na mheanbh-fhrìde sgiathach aig am bheil dlùth-cheangail ri connspeachan agus seanganan. Tha mu 20 000 seòrsaichean foillsichte de sheilleanan air feadh an t-saoghail ann an 9 teaghlaichean aithnichte. Gheibhear air feadh na cruinne iad, ach a-mhàin Antarctica.
Tha 18 diofar sheòrsaichean de sheillean ri lorg ann an Alba. Tha iad uile ag ithe poilean agus neactar bho fhlùraichean. Tha iad cudthromach gus bàrr agus flùraichean fhiadhaich a phoileanadh. Ann am Breatainn ge-tà, tha àireamh nan seilleanan a' sìor lùghdachadh ri linn 's gum bheil pàircean feòir, boglaichean agus callaidean a' fàs tearc. Chan urrainn don t-seillean thighinn beò gun fhlùraichean.
Susbaint
An Seillean Mòr Buidhe (Bombus Distinguedas)[deasaich | deasaich an tùs]
'S e an seillean mòr buidhe a th' anns a' chunnart as motha san àm seo. B' àbhaist gun robh iad rim faotainn air feadh Bhreatainn gu lèir ach a-nis chan fhaighear lorg orra ach ann an Alba - anns na h-Eileanan Siar, Sealltainn, Arcaibh agus cladach an iar-thuath. Gheibhear an fheadhainn a tha a' mairsinn beò air croitean agus tèarmainn nàdair. 'S e an rud as motha a nì feum dhan t-seillean mhòr bhuidhe gum bheil blàthan pailt eadar a' Chèitean agus an t-Sultain gu h-àraidh an t-seamrag dhearg fiatghal agus an cnapan dubh. Gheibhear na flùraichean seo air croitean air machair am bitheantas, mar eisimpleir, air machair Uibhist.[1]
Saoghal an t-seillein[deasaich | deasaich an tùs]
Tha ban-rìgh anns gach sgeap, a' riaghladh agus a' cumail òrduigh am measg nan seilleanan. Cha leum sgeap mur falbh i air an ceann, agus ma gheibh i bàs fàsaidh na seilleanan mall nan obair, agus thèid iad mu dheireadh gu neoini.
Tha trì seòrsa sheilleanan a' gabhail còmhnaidh anns gach sgeap; 's iad sin na seilleanan òga; na seilleanan dìomhain, agus a' bhan-rìgh.
Rè an t-samhraidh tha na seilleanan òga ro-ghnìomhach, a dhèanamh suas chìrean agus gan lìonadh le mil; ach tha na seilleanan dìomhain a' fantainn an còmhnaidh san sgeap, agus ag òl na meala a tha a' chuid eile a' tional. Obraichidh an seillean gu dìcheallach air feadh an t-samhraidh chum gum bi pailteas aige air feadh a' gheamhraidh.
Aig deireadh an t-samhraidh, nuair a tha a' chìr-mheala làn, agus an obair thairis, tha na seilleanan dìomhain air an tilgeadh a-mach le càch bhon sgeap, agus air am marbhadh, no air am fàgail gu bàsachadh le fuachd agus le gort.
Anns an earrach, tha a' bhan-rìgh a' tighinn a-mach bho chadal a' gheamhraidh an dèidh dhith bhith ri cuplachadh rè an t-samhraidh. Ithidh i poilean, agus neactar bho fhlùraichean mar blàth an t-seilich, bròg na cuthaige agus an fheanntag bhàn. An uairsin, leumaidh an sgeap gu lèir le a' bhan-rìgh air an ceann a' siubhal gu ruige ionad dorch tioram. Ma dh'fhaoidte gun gabh iad sealbh air seann toll radain. Tha caochladh ann an àireamh nan seilleanan a tha an còmhnaidh anns an nead, no sgeap; ach 's dualtach dha bhith a' fàs gus am bi còrr is ceud seilleanan-obrach ann ro thoiseach an t-samhraidh. Togaidh iad ban-rìgh ùr agus seilleanan fireann mus fàg iad an nead airson cuplachadh. Thig bàs air an t-seann bhan-rìgh as t-fhoghar agus air na seilleanan eile uile mar an ceudna ri linn an t-sìde fhuar. Grodaidh an seann nead an uairsin.
An Seillean ann am bàrdachd[deasaich | deasaich an tùs]
Tha an seillean a' faotainn molaidh mòr bhon bhàrd, Donnchadh Bàn Mac an t-Saoir, a rinn òran don t-samhradh.
"'S e gu striteach, riabhach, ciar-cheannach
Breac buidhe, stiallach, srian-bhallach,
Gobach, dubhanach, riasgach, iargalta,
Ri gnìomh gu dian mar thuathanach." [2]


text:
Dithis mhinistear a' fàgail Eaglais na h-Alba
Tha dithis mhinistear eile air Eaglais na h-Alba fhàgail 's iad air gluasad dhan Eaglais Shaoir.
Dh'fhàg iad air sgàth buaireadh a thaobh mhinistearan gèidh.
Nochd An t-Urr. Pòl Gibson, bho coithionnal Bhaile Dhùthaich 's an t-Urr. Ruairidh Moireasdan, a leig a dhreuchd seachad mus do ghluais e, aig coinneamh Choimisein an Àrd-Sheanaidh ann an Dùn Èideann oidhche Chiadain.
Cho-dhùin Eaglais na h-Alba an-uiridh gun gabhadh iad ri ministearan gèidh, ma 's e 's gun robh iad fosgailte mu dheidhinn 's gun robh iad air a bhith san eaglais ro 2009.


text:
- TIOTAL
- Luchd-ruith aig Geamachan Ghleann Urchardain, 1984
- EXTERNAL ID
- JTHOMSON_N_BOX3_4828_6
- ÀITE
- Druim na Drochaid
- SGÌRE
- An Àird
- SIORRACHD/PARRAIST
- INBHIR NIS: Urchadan 's Gleann Moireasdan
- DEIT
- 25 Lùnastal 1984
- LINN
- 1980an
- CRUTHADAIR
- Jimmy Thomson
- NEACH-FIOSRACHAIDH
- Highland Photographic Archive (IMAG)
- AITHNEACHADH MAOINE
- 18827
- KEYWORDS
- spòrs
lùth-chleasan
geamachan
ruith
rèisean
Chaidh an dealbh seo a shònrachadh bho chionn ghoirid ann an sreath 'Picture Detective' aig 'AmBaile', còmhla ris a' phàipear-naidheachd, Courier Inbhir Nis. Chithear ann ceathrar luchd-ruith aig Geamachan Ghleann Urchardain ann am Pàirc a' Bhlàir Bhig, Druim na Drochaid, am 25mh Lùnastal 1984.
O chlì gu deas: Craig Bonnington ('Harriers' no Ruitheadairean Inbhir Nis), Ailean MacCoinnich (Ruitheadairean Forrais), Niall Caimbeul (Ruitheadairean Inbhir Nis) agus Daibhidh Ailean (Ruitheadairean Inbhir Nis). Thàinig iad a-steach 1-2-3-4 sa 100m Handicap.
Bha Daibhidh Ailean a-rithist na phrìomh-ghaisgeach na h-Alba aig tilgeil an ùird. Aig an àm a chaidh seo a sgrìobhadh (2011) tha e na anaclair-cuirp ann an Tìr na Banrigh, Astràlia.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Taghaidhean na h-iomain
Bidh Bàile Ùr an t-Sleibh an aghaidh Lòbhait sa chiad chuairt de Chupa MhicThàimhais am-bliadhna.
Chaidh na taghaidhean a dhèanamh aig Taigh-tasgaidh Inbhir Nis Diluain.
Thèid Gleann Urchadain, an sgioba a bhuannaich an fharpais an-uiridh dìreach troimhe dhan dàrna cuairt còmhla ri Cabair Fèidh agus Strath Ghlais.
Gheibh Cill Màillidh cothrom eile an aghaidh an Eìlein Sgitheanaich an dèidh do sgioba Eilean a' Cheò crìochnachadh air thoiseach orra san Lìog Nàiseanta an 2015.
Anns na geamaichean eile, thèid Ceann a' Ghiuthsaich an aghaidh a' Ghearasdain, cluichidh Inbhir Nis agus a' Mhanachainn agus cuiridh Loch Abar fàilte air Ceann Loch Seile.
Bidh na geamaichean ann air 26mh den Mhàirt.
Aig deas bidh Caol Bhòid, a bhuannaich an Cupa Ceilteach an 2013, 2014 is 2015, an aghaidh Eilean Bhòid no Srath Chura san dàrna chuairt am-bliadhna.
Bidh Camanachd an Òbain air falbh an aghaidh Bhaile a' Chaolais no An Caol Ghleann.
San taobh eile den taghadh, bidh Inbhir Aora air falbh an aghaidh Thaigh an Uillt no Obar Dobhair.
Chaidh na taghaidhean a dhèanamh cuideachd airson Chupa a' Bhaile Mhòir agus Cupa Mhic an t-Sutharlanaich.
Tha gach farpais mar a leanas;
Cupa MhicThàimhais
Ceann a' Ghiuthsaich - An Gearasdan
Baile Ùr an t-Slèibh -Lòbhat
Inbhir Nis - A' Mhanachainn
An t-Eilean Sgitheanach - Cill Mhàillidh
Loch Abar - Ceann Loch Sile
Dàrna Chuairt
Srath Ghlais - Ceann a' Ghiuthsaich /An Gearasdan
An t-Eilean Sgitheanach / Cill Mhàillidh - Baile Ùr an t-Slèibh /Lòbhat
Inbhir Nis / A' Mhanachainn - Loch Abar / Ceann Loch Sile
Càbair Fèidh - Gleann Urchadain
Cupa Comann Ceilteach Ghlaschu
Gleann Urchaidh - Celtic an Òbain
Eilean Bhòid - Srath Chura
Baile a' Chaolais -An Caol Ghleann
Taigh an Uillt - Obar Dobhair
An dàrna chuairt
Baile a' Chaolais /An Caol Ghleann - Camanachd an Òbain
Caol Bhòid - Eilean Bhòid / Srath Chura
Taigh an Uillt / Obar Dobhair - Inbhir Aora
GMA - Gleann Urchaidh / Celtic an Òbain
Cupa a' Bhaile Mhòir
Strath Ghlais - Eilean Bhòid
Cill Mhàillidh - Inbhir Aora
Celtic an Òbain - Gleann Urchaidh
Càbair Fèidh - Inbhir Nìs
Baile a' Chaolais - GMA
Obar Dobhair - An Caol Ghleann
Taigh an Uillt & A' Mhanachainn troimhe gun cluich.
Cupa Mhic an t-Sutharlanaich
Càbair Fèidh - Scots Camanachd
Òban Latharna - Camanachd Leòdhais
Oilthigh Obar-Dheathain - Ceann Loch Seile
Both Fhleisginn - Eilean Bhòid
Caol Bhòid - An Gearasdan
Cill Mhàillidh - Lòbhat
Inbhir Nìs - Loch Abar
Gallaibh - A' Mhanachainn
Cille Mhoire - Inbhir Aora
Gleann Urchadain - Lochside Rovers
Obar Dobhair - Ceann a' Ghiuthsaich
GMA - An t-Eilean Sgitheanach
Loch Carrann, Gleann Garradh, Tatha For & Bàile Ùr an t-Slèibh troimhe gun cluich
Thèid na geamaichean a chluich air 9mh den Ghiblean.
Cupa Bhullough
Tatha For - Lochside Rovers
Dùn Omhain - Obar Dobhair
Caol Bhòid - Inbhir Aora
GMA - Scots Camanachd
Eilean Bhòid, Oban Latharna, Cille Mhoire, ESA troimhe gun cluich
Thèid na geamaichean a chluich air 14mh den Chèitean.
Cupa Shrath Èireann
Inbhir Nìs - Ceann a' Ghiuthsaich
Gleann Garradh - Gleann Urchadain
Thèid na geamaichean a chluich air 14mh den Chèitean.
Tha fiosrachadh a bharrachd aig Comann na Camanachd.


text:
"Bheachdaich sinn air a' Choir' Uisg' a ghluasad"
Thuirt Caledonian Mac a' Bhriuthainn gun do bheachdaich iad air an MV Coir' Uisg' a ghluasad air ais air slighe Mhalaig - Armadal, ach gun do cho-dhùin iad nach gabhadh a dhèanamh gun fìor dhroch bhuaidh a thoirt air coimhearsnachdan eile.
Thòisich iomairt ann an Slèite is Malaig nuair a ghluais Cal Mac an Coir' Uisg' a Mhuile am-bliadhna.
Dh'innis BP Rois, an Eilein Sgitheanaich is Loch Abair, Iain Blackford, an t-seachdain seo chaidh gun tilleadh am bàta gu tuath.
Dearbhadh
Thuirt Mgr Blackford gun robh e air dearbhadh fhaighinn bho Chal Mac gur e sin a thachradh.
Chuir sin an ceòl air feadh na fighle ann am Muile, is daoine an sin 'son an Coir' Uisg' a chumail.
'S ann an uairsin ann an Slèite is Malaig a bha daoine air an casan an t-seachdain seo nuair a dh'innis Cal Mac nach robh iad a' dol a ghluasad a' bhàta idir.
Tha Cal Mac a-nise air brath a sgaoileadh.
"Ged a tha Mgr Blackford ceart gun robh sinn a' coimhead air mar a ghabhadh an MV Coir' Uisg' a chur air ais air an t-slighe eadar Malaig is Armadal, cha deach a dhearbhadh", thuirt fear-labhairt bho Chal Mac.
Faiceallach
"Nuair a thathar a' beachdachadh air atharraichean mar seo, feumar cuideachd meòrachadh gu faiceallach air a' bhuaidh air sgìrean eile.
"San t-suidheachadh seo, bhathas a' faireachdainn nach b'urrainn an Coir' Uisg' a chur air ais a Shlèite gun buaidh mhòr air grunn choimhearsnachdan eile.
"Choimhead sinn air a h-uile roghainn a th' ann a thaobh na slighe eadar Malaig is Armadal, agus leis mar a tha cùisean air a bhith bho dh'atharraich sinn an clàr-ama, cho-dhùin sinn gur e gnothaichean fhàgail mar a tha iad a tha am fuasgladh as fheàrr a th' againn an-drasta", thuirt e.
Thèid an suidheachadh a dheasbad oidhche Mhàirt aig coinneimh eadar Ministear na Còmhdhail, Humza Yousaf, Iain Blackford, is Còmhdhail Alba agus Cal Mac.


text:
Plana Nàiseanta 2012-2017
Thàinig Ministear na Gàidhlig, Alasdair Allan, gu Bunsgoil Stenhouse ann an Dùn Èideann an-diugh airson Plana Nàiseanta Cànain Gàidhlig fhoillseachadh airson nam bliadhnaichean 2012 gu 2017. Cha tèid mi tro gach puing dhe, ach gabhaidh a leughadh uile an seo. A-rithist, tha e a' cur cuideam ...
Air fhoillseachadh le: BBC - Blog Poileataigeach - DiDòmhnaich, 8 dhen Iuchar, 2012
- Trì seachdainean air ais
- Cuir bhòt! Gilleasbuig air a neo-bhàighbreantadh le Plana Nàiseanta na Gàidhlig
Plana còig-bliadhna Soviet-style - sin a tha dhìth air a' Ghàidhlig! A chàirdean, dè an saoghal a th' agaibh? An seachdain-sa, le 'r cead, bheireamaid sùil ...Gilleasbuig Aotrom - DihAoine, 28 dhen t-Sultain
- Seann-naidheachdan
- Cuir bhòt! Deasbad air Plana Nàiseanta na #Gàidhlig an-dè #gaelic
Chaidh deasbad a chumail ann am Pàrlamaid na h-Alba an-dè mu Phlana Nàiseanta na Gàidhlig. Bhathar a’ deasbad a’ ghluasaid seo: Chaidh atharrachaidhean a chur air ...Pàrlamaid na h-Alba - DiCiadain, 25 dhen Ghiblean
- Cuir bhòt! ‘Am Plana Cànain Nàiseanta Gàidhlig 2018‒2023’
Is iongantach nach b' ann air an riochd Bheurla ‒ The National Gaelic Language Plan 2018‒2023 ‒ a chaidh an t-ainm a th' air treas plana cànain Bhòrd na Gàidhlig a ...Bloigh Gràmair - DiCiadain, 11 dhen Ghiblean, 2018
- Cuir bhòt! Sùil air ... dùblachadh na h-àireimh a tha dol a-steach do FTG
Isn't the National Gaelic Language Plan wonderful? Tha Gilleasbuig air a dhòigh ghlan gun do shoirbhich cho math le Plana Cànain Nàiseanta Gàidhlig, "Fàs is ...Gilleasbuig Aotrom - DiCiadain, 14 dhen Dùbhlachd, 2016
- Cuir bhòt! Deasbad Diluain air Plana Nàiseanta na Gàidhlig air-loidhne a-nis #gaidhlig #sp4 #gaelic
Tha an deasbad a chaidh a chumail air Plana Nàiseanta na Gàidhig 2013-18 Dimàirt a-nis ri fhaicinn air-loidhne aig: ...Pàrlamaid na h-Alba - DiarDaoin, 11 dhen Dàmhair, 2012
- Cuir bhòt! Deasbad air Plana Nàiseanta na Gàidhlig #gaidhlig #gaelic #sp4
Chaidh Deasbad a chumail an-dè air Plana Nàiseanta na Gàidhlig ann am Pàrlamaid na h-Alba an-dè (Dimàirt 02/10/12). Faodar tar-sgrìobhadh den deasbad a leughadh anns an ...Pàrlamaid na h-Alba - DiarDaoin, 11 dhen Dàmhair, 2012
- Cuir bhòt! Plana Nàiseanta na Gàidhlig gu bhith ga dheasbad sa Phàrlamaid #gaidhlig #sp4 #gaelic
Dh’aontaich a’ Phàrlamaid an-dè gun tèid deasbad Riaghaltas na h-Alba a chumail feasgair Dimàirt sa tighinn (02 Dàmhair 2012) mu Phlana Nàiseanta na Gàidhlig 2012-2017. ...Pàrlamaid na h-Alba - DiarDaoin, 11 dhen Dàmhair, 2012
- Cuir bhòt! Aithisg Oifigeil air seisean air Plana Nàiseanta na Gàidhlig fhoillseachadh #gaidhlig
Ghabh Comataidh Foghlam is Cultar na Pàrlamaid fianais bho Bhòrd na Gàidhlig air Plana Nàiseanta na Gàidhlig na bu thràithe an t-seachdain seo. Tha an Aithisg Oifigeil ...Pàrlamaid na h-Alba - DiSathairne, 10 dhen Dùbhlachd, 2011
- Cuir bhòt! Fàs is Feabhas: Plana Nàiseanta na Gàidhlig sa Phàrlamaid
Chaidh dreach de Phlana Nàiseanta na Gàidhlig 2012-17 fhoillseachadh an-dè le Ministear na Gàidhlig, Alasdair Allan BPA. Chithear am fios naidheachd aig Bòrd na ...Pàrlamaid na h-Alba - DiarDaoin, 6 dhen Dàmhair, 2011


text:
Càineadh air fear-gairm Choimisean na Croitearachd
Tha eòlaiche air lagh fearainn agus croitearachd ag ràdh nach robh còir aig fear-gairm Choimisean na Croitearachd, Cailean Ceanadach, a bhith air gnothach a ghabhail ris a' cho-dhùnadh comataidh ionaltraidh Chuil Uaraich a chuir ma sgaoil.
Chuir an Coimisean a' chomataidh a-mach à oifis 's iad mì-riaraichte le sgrùdadh ionmhais a chuir iad thuca.
Tha an Dtr. Iain MacFhionghain bho Oilthigh Choventry ag ràdh nach robh còir aig Mgr Ceanadach a bhith air pàirt a ghabhail anns a' cho-dhùnadh sin air sgàth 's gu robh a' chomataidh air gearan a dhèanamh roimhe mun dòigh anns an do làimhsich e coinneamh a bh' aca leis.
Tha an Dtr MacFhionghain cuideachd dhen bheachd gum bu chòir dha Mgr Ceanadach a dhreuchd a leigeil dheth.
Cha tug an Coimisean beachd air na thuirt an Dtr MacFhionghain.
Tha iad iad air a ràdh roimhe gur ann a tha iad a' leantainn an lagha agus gur e nach eil tuigse ceart aig daoine air mar a tha lagh na croitearachd a' bualadh air comataidhean ionaltraidh.
"Earbsa"
Tha an Dtr MacFhionghain cuideachd ag ràdh gu bheil daoine a' call earbsa anns a' Choimisean air sgàth nan dòighean-obrach a thàinig a-steach bho chaidh Mgr Ceanadach na fhear-gairm air a' bhuidhinn.
Tha na dòighean-obrach sin a' cur "feagal agus fearg" air croitearan na bheachd-san.
Tha an Coimisean an-dràsta ag obair air stiùireadh ùr do chomataidhean ionaltraidh.
Tha iad air conastabal ionaltraidh a chuir an sàs ann an Col Uarach gus an tèid an suidheachadh a rèiteachadh.


text:
Duaisean Gàidhlig
Tha Bòrd na Gàidhlig a' cur sreath de dhuaisean ùr air dòigh airson na Gàidhlig, is iad air a dhol ann an compàirteachas le Media Scotland, a' bhuidheann fhoillseachaidh as motha an Alba.
Aig cuirm ann an t-Samhain gheibh daoine duaisean ann an rudan mar na h-ealain, spòrs agus foghlam.
Thuirt Ceannard Bhòrd na Gàidhlig, Iain Aonghas MacAoidh: "Le bhith cur air bhonn Duaisean Gàidhlig na h-Alba, tha sinn a' stèidheachadh iomairt a bheir misneachd do dhaoine agus a bheir aithne phoblach dhan obair chruaidh, an dìcheall agus an dealas a chì sinn bho na daoine a tha an sàs ann a bhith leasachadh agus a' gleidheadh na Gàidhlig, chan ann a-mhàin ann an Alba ach air feadh an t-saoghail."


text:
Raon bheanntan nas farsainge a 'gabhail a-steach an-diugh Krkonoše Tha e bho shean a bhith air a mhìneachadh mar an Sudetenland, a tha 's dòcha an t-ainm Ceilteach tùs (eadar-theangachadh mar as trice a' bheinn torc) no tùs Balkan (eadar-theangachadh mar Goat
Tag: dji mavic pro
Krkonoše earrach 2018 dealbh
A bheil thu a 'stiùireadh àiteachan fa leth?
Hruboskalsko bhon àirde
Is e tèarmann nàdair ainmeil a th 'ann an Hruboskalsko airson 22. Giblean 1998. Is e an 219,2 ha aon de na bailtean creag as motha ann an Sgìre Tìrean-tìre Bohemian Paradise Protected. Is e an t-adhbhar airson dìon an cathair mhòr creag le
Ùjezd pod Troskami
Újezd pod Troskami se nachází v severozápadní části okresu Jičín, sousedí s okresem Semily, u silnice I / 35. Obec leží pod známým hradem Trosky, který se nachází nedaleko a je
Dealbh-camara tùr Žalý a 'coimhead sùil Benecko
Tha Benecko Krkonošeská obec, nacházející se na Jilemnicku, v severovýchodní části okresu Semily. Je tvořena osmi částmi (Benecko, Dolní Štěpanice, Horní Štěpanice, Mrklov, Rychlov, Štěpanická Lhota, Zákoutí a Žalý). Žije
Reservas Uisge Les Království - Slat Crann & Praga V3S
Is e Stòr-tasgaidh Dam a th 'ann an Rìoghachd na Coille air Abhainn Eilg a chaidh a thogail ann an 1920. Tha e na laighe aig Tešnov aonaranach anns an sgìre dhiadhaidh Bílá Třemešná, 4 km an t-sruth bhon bhaile Dvůr Králové
Earraich anns na Beanntan Giantach, Rokytnice nad Jizerou, Buřany, Františkov
Krkonoše (Gearmailtis Riesengebirge, Pòlainn Karkonosze) an t-iomlan geo-moirfeòlasach agus an raon beinne as àirde anns na Seicis agus sa Ghàidhealtachd. Tha e na laighe ann am Bohemia an ear-thuath (tha am pàirt an iar na laighe ann an roinn Liberec, taobh an ear Královéhradecký) agus
Rokytnice nad Jizerou, Lysá hora, Skiareál Horní Domky, Strážník
Sealladh an earraich de Rokytnice nad Jizerou agus na h-àiteachan mun cuairt gu h-àrd. Rokytnice nad Jizerou (Rochlitz Gearmailteach) na bhaile agus bailtean beinne san iar Giant MountainsS an Iar- Suidhichte ann an sgìre Liberec, anns an sgìre
Club Goilf an Raon Goilf
Club Goilf a 'Chùrsa Goilf gu seim bho àirde 14.04.2018S an Iar- Tha Raon Goilf Semily suidhichte ann am mullach Abhainn Jizera bho 1970. Tha Suriling Semil na roinn de shrathan domhainn le canaidh aibhne
Reservoir uisge loch tasgaidh uisge
Tha Sushi na loch-tasgaidh le dike air abhainn Černá Desná. Tha e fo Bhord Abhainn Labe, iomairt le stàite, stèidhichte ann an Hradec Králové. Tha obrachadh air na h-obraichean uisge air a thoirt seachad leis a 'phlannt Jablonec
Háje nad Jizerou bho àirde 11.04.2018
Tha am baile Haje nad Jizerou suidhichte ann Semily Sgìre Liberec anns an sgìre, ann am meadhan an ceangal eadar na bailtean Semily agus Jilemnice, air bruaichean Abhainn Jizera (Grove air an làimh chlì a 'bhanca, pàirtean eile
DJI Mavic Pro
Smart drone - 4K chamara 3osou togalach a dhèanamh seasmhach a ruighinn 7km, 27min mu cruadalachd, max. Gaoithe 65km / s, cuideam 734g, GPS, microSD (max.64GB), starra lorgaidh gnìomh TAPFLO agus ActiveTrack. Eirmseach le dos
Paseky nad Jizerou bho shuas
Paseky nad Jizerou sealladh bho àirde 06.04.2018. Paseky nad Jizerou na bhaile beinne ann an sgìre Semily, ann an roinn Liberec, san iar Giant Mountains air crìch Beanntan Jizera, air taobh deas Beanntan Jizera
A 'cur an cèill ceòl agus Jizera reòite
Frozen Jizera aig an t-sruthan ann an Dolní Sytová còmhla ri ceòl fois. Is e tuineachadh a th 'ann an Dolni Sytova (Gearmailtis Nieder-Sittau) a tha na phàirt ionadail den bhaile Háje nad Jizerou ann an sgìre Semily ann an Roinn Liberecký. Tha e suidhichte mu 1,5 km an ear-thuath air Hájů nad Jizerou,
Drochaidean Bystrá nad Jizerou agus Haje nad Jizerou thairis air Jizerou reòta
Drochaid fiodha a-staigh ann an Bystré nad Jizerou agus meatailt ann an Háje nad Jizerou thairis air Jizerou reòta. Tha grunn de eòlaichean structarail aig Drochaid Byster a thàinig gu deireadh a 'bhliadhna
Caisteal Nístějka bho os cionn, 2018 sa Ghearran
Nístějka tobhta a 'chaisteil air an rubha os cionn comar Jizera agus Farského geodha agus tarsainn an rathaid I / 14, anns an aon nàdarra carraighean-cuimhne. Tha ruigsinneach air an soidhne turasachd buidhe bho Àrd
Dron DJI Mavic PRO, Phantom 4 & Night Vision + Zoom
Dron DJI Mavic PRO le camara beag-lèirsinn a tha air ùr-leasachadh agus zoom gu tur freagarrach airson cleachdadh farsaing. Seo bhidio air a dhèanamh airson dorchadas cha mhòr iomlan
Tùr-faire faisg air Pine Vysoké nad Jizerou
Tùr sùil-uisge U beinn Vineoké nad Jizerou 21.01.2018 uaireannan san fheasgar ... .. Chaidh an tùr seallaidh luchd-turais, a tha a 'cur an cuimhne coltas a' choltais aige le cuairte-faire le gailearaidh fiodha, a thogail anns na bliadhnaichean 2008 gu 2009 air a thìr


text:
Montag, 28. Mai 2007
Feasgar Di-Haoine chunnaic mi an t-àite far am bi an opra a' tachairt. Cha bhi ann an taigh-opra àbahisteach ach ann an cuairt togalach oifisean ann am port Dhüsseldorf. Togalach ùr a th' ann le gu bhith 10 làr timcheall air cuairt le ballachan glainne far am faicear an timcheallachd glè mhath.
Nuair a thòisich sinn air cuid de na sgeulachdan mu Hiort agus aig an aon ám chìthear togalach pàrlamaid North-Rhine Westphalia tro na h-uinneagan.
Thèis aithris anns aon de na sgeulachdan cho doirbh a bha cùisean conaltraidh bho eilean gu eilean ann an Hiort is m.e. Boraraigh agus chìthear tùr-telebhisein faisg oirnn a cheanglas sinn ris an t-saoghal.
Tha mi cinnteach gur e àite freagarrach son opra a tha anns an togalach seo. Sna 10 làir tha "balconies" ann. Bidh sinn a# sreap suas is sìos ann a shin san aon àm nuair a bhitheas am film ann a tha a' taisbeanadh muinntir Hiort a bhith a' sreap sgèirean an eilein aca fhèin.
Gu dearbh fhèin cha bhi dràma neo dealbh-cluich tradaiseanta againne ach opra uile-ghabhailteach an latha an-diugh. Feumaidh gum bi "a bhith a' coimhead air ais" a' toirt cothrom dhuinn fragairtean fhaighinn airson ar beatha againn fhìn. Ciamar a tha sinne a' tighinn beò an-diugh agus dè na cunnartan, na sgèirean, na ròpaichean airson na coimhearsnachd againn fhìn.
Tha mi a' dèanamh fiughair mhòr ri bhith ag obair anns an togalach seo anns na seachdainean sa tighinn.
An-diugh, Di-Luain dh' ionnsaich mi teacsa an darna "act" agus òrain eile. Tuireadh nan Hiortach airson deireadh na h-opra agus " Gura thall ann am Bodaraigh" Cha chanadh nan Hiortach Boraraigh ach Bodaraigh le d mar a ionnsaich mi an-diugh agus cha chanadh iad "orm" ach "alam". Tha seo inntinneach ma bhitheas cuideigin ri dual-chainntean Gàidhlig eadar-dhealachadh.
Di-Ciadain bidh an ceòl againn a chaidh a chlàradh le orchestra gus am bi cothrom againne obair leis. Beag air bheag tha a h-uile sìon a' fàs ri chèile.
Mìcheal
Nuair a thòisich sinn air cuid de na sgeulachdan mu Hiort agus aig an aon ám chìthear togalach pàrlamaid North-Rhine Westphalia tro na h-uinneagan.
Thèis aithris anns aon de na sgeulachdan cho doirbh a bha cùisean conaltraidh bho eilean gu eilean ann an Hiort is m.e. Boraraigh agus chìthear tùr-telebhisein faisg oirnn a cheanglas sinn ris an t-saoghal.
Tha mi cinnteach gur e àite freagarrach son opra a tha anns an togalach seo. Sna 10 làir tha "balconies" ann. Bidh sinn a# sreap suas is sìos ann a shin san aon àm nuair a bhitheas am film ann a tha a' taisbeanadh muinntir Hiort a bhith a' sreap sgèirean an eilein aca fhèin.
Gu dearbh fhèin cha bhi dràma neo dealbh-cluich tradaiseanta againne ach opra uile-ghabhailteach an latha an-diugh. Feumaidh gum bi "a bhith a' coimhead air ais" a' toirt cothrom dhuinn fragairtean fhaighinn airson ar beatha againn fhìn. Ciamar a tha sinne a' tighinn beò an-diugh agus dè na cunnartan, na sgèirean, na ròpaichean airson na coimhearsnachd againn fhìn.
Tha mi a' dèanamh fiughair mhòr ri bhith ag obair anns an togalach seo anns na seachdainean sa tighinn.
An-diugh, Di-Luain dh' ionnsaich mi teacsa an darna "act" agus òrain eile. Tuireadh nan Hiortach airson deireadh na h-opra agus " Gura thall ann am Bodaraigh" Cha chanadh nan Hiortach Boraraigh ach Bodaraigh le d mar a ionnsaich mi an-diugh agus cha chanadh iad "orm" ach "alam". Tha seo inntinneach ma bhitheas cuideigin ri dual-chainntean Gàidhlig eadar-dhealachadh.
Di-Ciadain bidh an ceòl againn a chaidh a chlàradh le orchestra gus am bi cothrom againne obair leis. Beag air bheag tha a h-uile sìon a' fàs ri chèile.
Mìcheal
Eingestellt von Mìcheal Klevenhaus um 14:06 Keine Kommentare:
Montag, 21. Mai 2007
a' chiad phairt
An-diugh thòisich sinn air obair air na chiad pàirtean den dealbh-chluich.
Is iad pìosan beaga fiosrachaidh mu bheatha muinntir Hiort. Bidh na cleasaichean ag innse don luchd-amharc mar a bha na Hiortaich a' sealg, dè na h-eun a thadhladh air an eilean a-rèir raithean na bliadhna agus dè na h-eun a ghabhadh ithe neo a bhitheadh iad a' cur gu feum.
Tha e anabarrach inntinneach nach robh sgathan aig na Hiortaich. Nuair a chunnaic boireannaich a h-aodann anns an sgathan thuirt i: Nach i tha grannda!
Tha an ceathrar chleasaichean an-dràsda ag obair air na pìosan beaga seo.
An-raoir thachair sinn ris a' chòisir a-rithist anns an talla-sreap agus bha na "costumes" oirnn.
Tha iad brèagha ach blàth agus feumaidh sinn sreap is seinn annta. Ach tha an dealbh a' coimhead uabhasach math, ma bhitheas an còisir a' crochadh eadar talamh is speur agus a' seinn aig an aon àm.
Bidh mi saor a-màireach ach feumaidh mi teacsa ionnsachadh agus tha aon òran ri ionnsachadh fhathast.
Sin e airson an-diugh
Mìcheal
Is iad pìosan beaga fiosrachaidh mu bheatha muinntir Hiort. Bidh na cleasaichean ag innse don luchd-amharc mar a bha na Hiortaich a' sealg, dè na h-eun a thadhladh air an eilean a-rèir raithean na bliadhna agus dè na h-eun a ghabhadh ithe neo a bhitheadh iad a' cur gu feum.
Tha e anabarrach inntinneach nach robh sgathan aig na Hiortaich. Nuair a chunnaic boireannaich a h-aodann anns an sgathan thuirt i: Nach i tha grannda!
Tha an ceathrar chleasaichean an-dràsda ag obair air na pìosan beaga seo.
An-raoir thachair sinn ris a' chòisir a-rithist anns an talla-sreap agus bha na "costumes" oirnn.
Tha iad brèagha ach blàth agus feumaidh sinn sreap is seinn annta. Ach tha an dealbh a' coimhead uabhasach math, ma bhitheas an còisir a' crochadh eadar talamh is speur agus a' seinn aig an aon àm.
Bidh mi saor a-màireach ach feumaidh mi teacsa ionnsachadh agus tha aon òran ri ionnsachadh fhathast.
Sin e airson an-diugh
Mìcheal
Eingestellt von Mìcheal Klevenhaus um 14:15 Kommentare:
Mittwoch, 16. Mai 2007
Larach-Lin na h-Opra sa Ghaidhlig
Bho a-mach an-diugh tha eadar-theangachadh làraich-lìn mun opra Hiort gu Gàidhlig againn. Taing do dh' eadar-theangaiche profaiseanta, Mìcheal Bauer, tha e a' coimhead gu math snasail agus tha dòchas ann gun còrd e don leughadair am fiosrachadh seo a leughadh anns a' Ghàidhlig cuideachd.
Sin an ceangal: http://www.6-tage-oper.de/2007/index.php?lang=4&aktion=oper
Carson nach tèid sibh ann gus tuilleadh faighinn a-mach mu na bhitheas a' tachairt air an àrd-ùrlar.
Chìthear cuideachd an togalach far am bi an opra a' tachairt agus dealbhan nuair a bha an còisir a' feuchainn ri sreap.
Mìcheal
Sin an ceangal: http://www.6-tage-oper.de/2007/index.php?lang=4&aktion=oper
Carson nach tèid sibh ann gus tuilleadh faighinn a-mach mu na bhitheas a' tachairt air an àrd-ùrlar.
Chìthear cuideachd an togalach far am bi an opra a' tachairt agus dealbhan nuair a bha an còisir a' feuchainn ri sreap.
Mìcheal
Dienstag, 15. Mai 2007
An Libretto
Leugh sinn a-rithist an libretto an-diugh. cha robh sin furasda idir oir is e pròiseact ioma-chuspaireach a tha anns an opra seo.
Tòiseach-tòiseachaidh bidh am film ann. Chaidh a dhèanamh mar-thà ann an Hiort fhèin as t-samhradh. Chìthear na "extreme dancers" às an Fhraing a bha a' crochadh air ròpaichean bho chreagan àrda Hiort far an robh iad a' dannsa. Dannsairean treuna a th' annta gun teagamh! Agus cuideachd chìthear gun tig cuid-eigin air ais do Hiort feuch dè tha e a' cuimhneachadh mu bheatha muinntir an eilein.
Bidh am film seo - measgaichte le sreath de dh' fhilmichean beaga a chaidh a dhèanamh nuair a bhitheadh muinntir Hiort a' tighinn beò anns an eilean fhathast - ri fhaicinn air an àrd-ùrlar. Le na dealbhan a chruthaicheas sinne ann an Düsseldorf bidh sinne a' fregairt nan ìomhaighean seo. Tha corra meadhan againn: cleasachd, dannsa, seinn, ceòl, gluasad agus eile. Thig seòrsa "beachd neo cuspair ùr" bhon fhilm a tha seo agus gheibh sinne iad gus dealbh a chruthachadh - dìreach ceangail ris na tha a' tachairt anns an fhilm. Ma thòichicheas cuid-eigin air seinn ann, is ann a gheibh mise ann rann gus cumail orm leis an òran gus an tèid atharrachadh gus dealbh eile a chruthachadh. Is e seòrsa pròsas (process) leanntanach a th' ann. Dìreach mar gum bitheadh cuid-eigin a' siubhail timcheall air an eilean gus am faic e dealbhan, ìomhaighean, beachdan, pìosan beaga de bheatha muinntir an àite agus an cuimhneachan agus am beachdan.
An-diugh cha do rinn sinn ach seinn. Bha mi fhìn a' teagasg sèist nan òran do chàch gus an gabh iad seinn còmhla ann an iomadach dòigh. Tha an rìochdaire ag iarraigh dealbh làdair airson gach òran. Mar sin bha sinn a' smaoineachadh air diofar adhbharan carson a tha rudan a' tachairt timcheall air na h-òrain.
Tha pìos ann far a bheil dithist a' tilleadh don eilean agus a' bruidhinn air na seann làithean agus air pàrlamaid nan Hiortach. Aig an aon àm chìthear an dealbh ainmeil air an screen.
Bidh feadhainn a' fanaid air cuid-eigin a tha ag iarraidh pòsadh. An-diugh dh' fheuch sinn ri seòrsa dannsa le ròpa a chruthachadh na lùib ach cha do chòrd sin ruinn.
Ach tha guthan làidir aig na cleasaichean agus sheinn sinn na h-òrain ann an dìofar dhòigh airson faighinn a-mach dè ghabhas cruthachadh leotha.
Agus aig àm lòin thàinig fear a tha an sàs leis an tèicneòlas eadar-lìn. Mhìnich e dhuinn mar a bhitheas an ceangail ag obrachadh eadar na dìofar àiteanan an Alba, anns a' Bheilg, anns an Ostair, anns an Fhraing agus anns a' Ghearmailt fhèin.
Nach mise tha toilichte gur e cleasaiche a th' annam. Chan eil sgod agam air leithid de rudan.
Bidh mi saor gus an ath Dhi- Luain airson òran eile ionnsachadh: Mo ghaol òigear a' chùil dhuinn.
Nach e tha àlainn.
Tuilleadh ri thighinn.......
Tòiseach-tòiseachaidh bidh am film ann. Chaidh a dhèanamh mar-thà ann an Hiort fhèin as t-samhradh. Chìthear na "extreme dancers" às an Fhraing a bha a' crochadh air ròpaichean bho chreagan àrda Hiort far an robh iad a' dannsa. Dannsairean treuna a th' annta gun teagamh! Agus cuideachd chìthear gun tig cuid-eigin air ais do Hiort feuch dè tha e a' cuimhneachadh mu bheatha muinntir an eilein.
Bidh am film seo - measgaichte le sreath de dh' fhilmichean beaga a chaidh a dhèanamh nuair a bhitheadh muinntir Hiort a' tighinn beò anns an eilean fhathast - ri fhaicinn air an àrd-ùrlar. Le na dealbhan a chruthaicheas sinne ann an Düsseldorf bidh sinne a' fregairt nan ìomhaighean seo. Tha corra meadhan againn: cleasachd, dannsa, seinn, ceòl, gluasad agus eile. Thig seòrsa "beachd neo cuspair ùr" bhon fhilm a tha seo agus gheibh sinne iad gus dealbh a chruthachadh - dìreach ceangail ris na tha a' tachairt anns an fhilm. Ma thòichicheas cuid-eigin air seinn ann, is ann a gheibh mise ann rann gus cumail orm leis an òran gus an tèid atharrachadh gus dealbh eile a chruthachadh. Is e seòrsa pròsas (process) leanntanach a th' ann. Dìreach mar gum bitheadh cuid-eigin a' siubhail timcheall air an eilean gus am faic e dealbhan, ìomhaighean, beachdan, pìosan beaga de bheatha muinntir an àite agus an cuimhneachan agus am beachdan.
An-diugh cha do rinn sinn ach seinn. Bha mi fhìn a' teagasg sèist nan òran do chàch gus an gabh iad seinn còmhla ann an iomadach dòigh. Tha an rìochdaire ag iarraigh dealbh làdair airson gach òran. Mar sin bha sinn a' smaoineachadh air diofar adhbharan carson a tha rudan a' tachairt timcheall air na h-òrain.
Tha pìos ann far a bheil dithist a' tilleadh don eilean agus a' bruidhinn air na seann làithean agus air pàrlamaid nan Hiortach. Aig an aon àm chìthear an dealbh ainmeil air an screen.
Bidh feadhainn a' fanaid air cuid-eigin a tha ag iarraidh pòsadh. An-diugh dh' fheuch sinn ri seòrsa dannsa le ròpa a chruthachadh na lùib ach cha do chòrd sin ruinn.
Ach tha guthan làidir aig na cleasaichean agus sheinn sinn na h-òrain ann an dìofar dhòigh airson faighinn a-mach dè ghabhas cruthachadh leotha.
Agus aig àm lòin thàinig fear a tha an sàs leis an tèicneòlas eadar-lìn. Mhìnich e dhuinn mar a bhitheas an ceangail ag obrachadh eadar na dìofar àiteanan an Alba, anns a' Bheilg, anns an Ostair, anns an Fhraing agus anns a' Ghearmailt fhèin.
Nach mise tha toilichte gur e cleasaiche a th' annam. Chan eil sgod agam air leithid de rudan.
Bidh mi saor gus an ath Dhi- Luain airson òran eile ionnsachadh: Mo ghaol òigear a' chùil dhuinn.
Nach e tha àlainn.
Tuilleadh ri thighinn.......
Montag, 14. Mai 2007
Tha an obair air toiseachadh
Nise, an-raoir thòisich an obair air an opra seo. Uill, Dhomh-sa co-dhiubh. Tha na stiùirichean anns a' Ghearmailt, Frank Schultz agus Annette Bieker air obair gus a h-uile sion ullachadh do na seinneadairean, na cleasaichean, don chòisir (fichead duine), don luchd-ciùil agus, agus, agus.....
Feasgar Di-Dòmhnaich chaidh mi fhìn gu Ionad spòrs mòr an Düsseldorf far a bheil talla-sreap. Bha againn ri ionnsachadh ciamar a sreapas tu ballaichean suas agus ciamar a leumas tu bho cheann a' bhalla mu 10 meatar sìos. Chaidh innse dhuinn gum feum sinn leum sìos mu 20 meatar anns an opra.
Dealbh làdair gus sealltainn ciamar a bhitheadh muinntir Hiort a' sreap nan creag. Ach bidh sinne uile ceangailte ri ròpa tearainteachd gus nach fheum sinn còisir ùr neo cleasaichean a bharrachd :-))
Sin Cuspair a' phròiseict ann an Düsseldorf: "a bhith a' tuiteam". Bidh sinne a' cruathachadh ìomhaighean a tha ceangailte ri bhith a' tuiteam bho chreagan, a' tuiteam ann am beatha agus a' fàgail àite. sin na bun-bheachdan air cùlaibh na h-obrach againne.
An-diugh, Di-Luain an 14mh den Cheitein, 11 sa mhadainn:
leugh sin an Libretto sa chiad uair. Sinne- sin an ceathrar chleasaichean agus an stiùiriche. Bidh mi fhìn a' seinn nan òran Gàidhlig anns an opra agus bidh mi a' teagasg sèist nan òran do chàch agus gu h-àraidh do sheinneadairean sa chòisir.
air ais an taigh mu 8 feasgar, sgìth ach tha a h-uile sìon a' tòiseachadh glè inntinneach.
Feasgar Di-Dòmhnaich chaidh mi fhìn gu Ionad spòrs mòr an Düsseldorf far a bheil talla-sreap. Bha againn ri ionnsachadh ciamar a sreapas tu ballaichean suas agus ciamar a leumas tu bho cheann a' bhalla mu 10 meatar sìos. Chaidh innse dhuinn gum feum sinn leum sìos mu 20 meatar anns an opra.
Dealbh làdair gus sealltainn ciamar a bhitheadh muinntir Hiort a' sreap nan creag. Ach bidh sinne uile ceangailte ri ròpa tearainteachd gus nach fheum sinn còisir ùr neo cleasaichean a bharrachd :-))
Sin Cuspair a' phròiseict ann an Düsseldorf: "a bhith a' tuiteam". Bidh sinne a' cruathachadh ìomhaighean a tha ceangailte ri bhith a' tuiteam bho chreagan, a' tuiteam ann am beatha agus a' fàgail àite. sin na bun-bheachdan air cùlaibh na h-obrach againne.
An-diugh, Di-Luain an 14mh den Cheitein, 11 sa mhadainn:
leugh sin an Libretto sa chiad uair. Sinne- sin an ceathrar chleasaichean agus an stiùiriche. Bidh mi fhìn a' seinn nan òran Gàidhlig anns an opra agus bidh mi a' teagasg sèist nan òran do chàch agus gu h-àraidh do sheinneadairean sa chòisir.
air ais an taigh mu 8 feasgar, sgìth ach tha a h-uile sìon a' tòiseachadh glè inntinneach.
Eingestellt von Mìcheal Klevenhaus um 13:20 1 Kommentar:
Abonnieren Posts (Atom)


text:
Cleasan Oidhche Shamhna agus a' leughadh chupanan.
Tuilleadh mar seo:
Oidhche Shamhna.
Tha am fiosraiche ag innse...
Cleachdaidhean Samhna.
Oidhche Shamhna ann an...
Fiosraichean - Kate Shaw
Luchd-clàraidh - Dr Iain MacAonghuis
Geàrr-chunntas - Cleasan Oidhche Shamhna agus a' leughadh chupanan.
Tha am fiosraiche ag innse mu chleasan Oidhche Shamhna. Bhiodh na caileagan a' feuchainn ri faighinn a-mach cò an leannan a bhiodh aca. Bhiodh iad a' dupadh airson ùbhlan agus a' leughadh ghlainneachan anns an robh ugh air a bhriseadh.
Tha i cuideachd ag innse mu bhith a' leughadh chupanan. Bhiodh an duine aice ag obair air seo agus tha i ag innse mu rud a thachair aig àm a' Chogaidh Mhòir nuair a chunnaic e soitheach na chupan.
Fad a' Chlàir (h:m:s) - 00:08:24
Àm Clàraidh - 1961
Cànan - Gàidhlig
Seòrsa - Sgeulachd, Fiosrachadh
Cruinneachadh - Sgoil Eòlais na h-Alba
Àireamh a' Chlàir - 81426
Àireamh an Teip Thùsail - SA1961.032
Àireamh a' Chlàir Thùsail - SA1961.032
Càileachd an Fhuaime - Math
Cruth Inneal a' Chlàir - R2R
Àite a' Chuspair:
Siorrachd - Ros is Cromba
Paraiste - Loch Bhraoin
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/81426/1
Bloighean:
Cluich pàirt 1 (00:08:24)
Cluich pàirt 2 (00:01:47)
Tweet


text:
Dùnadh na drochaid na dhearbhadh
Tha mar a chaidh Drochaid an Eilein Sgitheanaich a dhùnadh dà thuras air a' mhios a chaidh seachad a' cur ris an iomairt airson seirbheisean adhair dhan eilean a rèir na buidhne a tha a' strì airson sin, FlySkye.
B' fheudar an drochaid a dhùnadh agus dragh ann mu shàbhailteachd le neart na gaoithe.
"Bha mise an lùib an fheadhainn a bha air am bacadh o faighinn a-null gu Tìr Mòr bho chionn dhà no trì sheachdainnean air ais," thuirt Boyd Robasdan, a tha na bhall de FlySkye.
"Tha e a' cur bacadh air an t-uabhas dhaoine. Bha mise a' dèanamh air coinneamhan ann an Glaschu aig an àm, agus cha d' fhuair mi ann ri linn gun robh an drochaid dùinte agus gun robh an aiseag dheth ann an Slèite.
Ceistean
"Tha iomadach duine san t-suidheachadh sin a' dol an dà rathad, agus feumach air slighean fhaighinn airson ceanglaichean a thogail le chèile, agus cha deach againn air an dà thuras a bha an drochaid dùinte.
"Tha sin a' dearbhadh gu bheil feum air dòigh eile air faighinn dhan Eilean Sgitheanach.
"Air an dearbh là a bha mise air mo bhacadh bha daoine a' faighinn dha na h-eileanan eile le seirbheisean adhair, agus tha seo a' sealltainn gu bheil feum air dòigh eile air faighinn dhan Eilean Sgitheanach," thuirt e.
Thuirt Mgr Robasdan gum biodh FlySkye a' bruidhinn ris a' bhuidhinn a tha an urra ri a bhith a' co-dhùnadh an drochaid a dhùnadh, agus ri comhairlichean ionadail agus Buill-Phàrlamaid cuideachd mu dheidhinn an drochaid a bhith a' dùnadh.
"Tha fhios agam gu bheil iadsan mar thà, feadhainn dhiubh, air an guthan a thogail mu dheidhinn nan adhbharan airsin a bhith a' tachairt," thuirt Mgr Robasdan.
"Tha e gu math neònach, na làithean a chaidh an drochaid a dhùnadh, bha làithean gu math gu math nas miosa na sin ann, stoirmean cus nas cruaidhe na thachair na làithean sin, agus bha an drochaid fosgailte thar nam bliadhnaichean.
"Tha e a' togail mòran cheistean a thaobh ciamar a thathas a' tomhas ciamar a tha an t-sìde, agus carson a tha an rathad gus a bhith dùinte.
"Bliadhnaichean eile tha mi a' creidsinn gum biodh iad a' cur sreath de làraidhean mòra a-null còmhla air an drochaid gus am biodh e na b' fhasa dhaibh faighinn a-null.
"Bha iad ri taobh a chèile agus a' dol aon rathad aig aon àm.
Tèarainteachd
"Carson nach eilear a' feuchainn ri seo a dhèanamh? Tha seo a' cur bacadh chan ann a-mhàin air an Eilean Sgitheanach, ach cuideachd air na h-Eileanan a-muigh, oir tha daoine a tha a' cleachdadh nan aiseagan sin a' cleachdadh na drochaid cuideachd," thuirt e.
Tha Mgr Robasdan cuideachd ag ràdh gu bheil na h-uimhir de dh'adhartas ga dhèanamh a thaobh seirbheisean adhair.
"'S e buidheann piobrachaidh a th' ann am FlySkye, agus tha buidhnean oifigeil mar HiTrans, Comhairle na Gàidhealtachd, HIE, tha iadsan an sàs ann am buidhinn oifigeil a bhios a' rannsachadh cheistean a thaobh an raoin-laighe," thuirt e.
"Tha mi a' tuigsinn gu bheil iad a' dèanamh adhartais le ceanglaichean le HIAL - a tha a' ruith phort-adhair na Gàidhealtachd - agus cuideachd leis an CAA a thaobh an t-seòrsa riaghailtean a thaobh tèarainteachd mar eisimpleir a dh'fheumadh a bhith aig raon-laighe.
"Tha iad a' dèanamh argamaid leotha nach leig a leas na h-aon riaghailtean a bhith an sàs aig Port-adhair an Eilein Sgitheanaich 's a bhiodh aig Heathrow mar eisimpleir.
"'S tha mi a' tuigsinn gu bheil iad a' faighinn deagh èisteachd bhon CAA," thuirt e.


text:
- TIOTAL
- Loch Cluanaidh
- EXTERNAL ID
- GB1796_859_20_0535
- ÀITE
- Loch Cluanaidh
- SGÌRE
- Inbhir Nis
- SIORRACHD/PARRAIST
- INBHIR NIS: Urchadan 's Gleann Moireasdan
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10456
- KEYWORDS
- Loch Cluanaidh
Taigh-òsta Chluanaidh
cruinneachadh
An Eaglais Bhreac
Craoibh
dròbhairean
dròbhadh
Tha Loch Cluanaidh 15 mìle an iar air Cille Chuimein agus tha e math airson iasgach. Tha Taigh-òsta Chluanaidh aig ceann an iar an loch. Bho thùs bhiodh na dròbhairean a' gabhail tàmh an seo air an t-slighe gu na margaidean anns an Eaglais Bhric agus ann an Craoibh.
Rugadh M.E.M. Donaldson ann an 1876 agus thàinig i dhan Ghàidhealtachd mu 1908. Rinn i tòrr siubhail ann an ceann a tuath agus air taobh siar na Gàidhealtachd a' sgrìobhadh agus a' togail dhealbhan. B' e Rubha Àird nam Murchan fear dhe na h-àitean a b' fheàrr leatha agus b' ann an sin a rinn i a dachaigh ann an Sanna ann an 1927.
Eadar 1912 agus 1949, sgrìobh Miss Donaldson iomadh leabhar mu eachdraidh shòisealta agus mu chleachdaidhean na Gàidhealtachd. 'S e 'Wanderings in the Western Highlands and Islands' agus 'Further Wanderings - Mainly in Argyll' as ainmeile agus tha dealbhan annta a rinn i fhèin. Chaochail i ann an taigh-eiridinn ann an Dùn Èideann ann an 1958 agus chaidh a tìodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Speactram slàn nìon, Coitcheannas Cruthachail le Jan Homann
An rèis cànanachais agus soiseochànanachais, is cinnteach nach coinnichear ri cuspair cho tòcail connspaideach ri dealbhadh corpais. Bho shusbaint na cuspair, cha bhite an dùil ris. Tha dealbhadh-corpais cho tioram fuar, air an uachdar co-dhiù, ach uair is uair, chithear an aon rud: cho luath a theothaicheas an deasbad nuair a thig e gu leasachadh briathrachais, litreachaidh no gràmair. Mar a sgrìobh Rosina Lippi-Green is i a-mach air deasbadan air a’ Bheurla cheart anns na Stàitean Aonaichte:
“Some of the discussion around language standards is so emotional in tone that parallels can be drawn to disagreements between scientists and theologians over the centuries.”
(Lippi-Green 1997, 169)
Is coltach gu bheil seo gu sònraichte fìor nuair a thathas a-mach air dealbhadh corpas mion-chànain. Is dòcha, mar thoradh air brisgead chànanan fo chunnart, gu bheil labhraichean mhion-chànanan gu h-àraidh cùramach mu na cànanan aca, a’ faicinn dealbh-corpais mar bhagairt. Bha e iongantach fhaicinn, mar eisimpleir, cho tro chèile ’s a bha cuid nuair a thàinig e am follais gun robh Bòrd na Gàidhlig a’ beachdachadh air acadamaidh chànain a stèidheachadh airson na Gàidhlig. Bha cuid gu math feargach agus iad nan seasamh gun daingeann an aghaidh a’ mholaidh, ach tha e doirbh a thomhas le cinnte dè tha na gearanan seo a’ ciallachadh, dè cho riochdail ’s a tha na guthan làidir seo air beachd na mòr-chuid.
Is cumanta gun dean daoine, anns an h-argamaidean seo, iomradh air beachdan nan labhraichean àbhaisteach, Joe no Jane Blogs na Gàidhlig mas fhìor, ach cò na Gàidheil àbhaisteach seo, agus a bheil fios againn ann an dà-rìribh dè na beachdan a th’ aca air ceistean cànain? Tha an luchd-gearain cho ùghdarrasail, cho cinnteach gu bheil fios acasan na thoil no nach toil le muinntir na Gàidhlig a thaobh leasachadh corpais, ach ciamar? ’S e an fhìrinn a th’ ann nach do rinneadh mòran rannsachaidh idir air beachdan muinntir na Gàidhlig a thaobh fhaclan ùra no leasachadh gràmair no eile. ’S e an fhìrinn a th’ ann gu bheil na guthan làidir feargach seo tric a’ bruidhinn gun bhunait. Chan eil fios acasan de tha Jane Blogs na Gàidhlig da-rìribh ag iarraidh, agus chan eil fios againne nas motha.
Mar sin, b’ e ceum mòr cudromach a bh’ ann, an-uiridh, gun do rinn an t-Àrd Ollamh Roibeart Ó Maolalaigh, agus a sgioba, rannsachadh domhainn farsaing air beachdan muinntir na Gàidhlig air a’ mholadh mun acadamaidh Ghàidhlig, agus air leasachadh corpais anns an fharsaingeachd. Bha cothrom agam an aithisg aca, Dlùth is Inneach, a leughadh o chionn greis, agus abair gur e obair ionmholta a th’ ann, rannsachadh sòisealta a ghluaiseas an deasbad air adhart agus a chuireas ceist na h-acadamaidh air bonn fiosraichte, fosgailte agus deamocratach.
Nis, feumaidh mi aideachadh gun do ghabh mi fhìn pàirt anns an rannsachadh seo, agus gun do bhruidhinn mi ann am buidheann ris an rannsaiche anns an sgioba, Susan Ross, nuair a thàinig i dhan Cholaiste, ach chan ann a-mhàin le acaidèamaich a rinn iad co-chomhairle, no faisg. Bhruidhinn iad ri slis fharsaing de mhuinntir na Gàidhlig: fileantaich, luchd-ionnsachaidh aig gach ìre, luchd-poileasaidh, tidsearan, bàird agus ùghdairean, deugairean agus seann daoine, cuid air a’ Ghalltachd agus cuid eile air a’ Ghaidhealtachd, cuid anns a’ bhaile mhòr agus cuid eile air an dùthaich. Bhruidhinn iad ri 184 daoine uile gu lèir, agus mar sin, tha an aithisg aca a’ riochdachadh bheachdan muinntir na Gàidhlig air ceist an leasachaidh chorpais fada nas fheàrr na rannsachadh sam bith a rinneadh roimhe.
Tha an dòigh-obrach aca ri moladh. Bha i farsaing agus deamocratach, ag amas air co-aonta mus tèid an iomairt air adhart. Leis cho tòcail ’s a tha dealbhadh corpais aig amannan, tha an co-chomhairle a rinn iad tron rannsachadh aca gu sònraichte cudromach. Mar a sgrìobh iad fhèin:
[…] corpus planning efforts often fail when linguists and language planners make decisions based on their own perceptions of problems and priorities rather than in cooperation with the speech community. By making the data from the consultation the basis of policy recommendations, it has provided speakers and users with real participation in decisions about their language. […] It treats them as active stakeholders, with knowledge and expertise to contribute, rather than as targets of policy.
(Bell et al. 2014, 91)
B’ e dòigh-obrach gu math seasmhach a bh’ ann, agus an seo, chan eil mi a’ dol as àicheadh nan toraidhean aig an sgioba rannsachaidh idir, ach tha mi ag iarraidh bruidhinn air fear dhe na seasamhan làidir a lorg iad am measg poball na Gàidhlig agus air a’ mholadh a rinn iad, stèidhichte air an t-seasamh sin. Anns an rannsachadh aca, lorg iad nach eil mòran ùidh aig a’ phoball ann an leasachadh briathrachais theicnigich speisealta anns a’ Ghàidhlig, agus mar sin, mhol na rannsaichean nach bu chòir dhuinn prìomhachas a thoirt do leasachadh briathrachais shaidheansail no theicneòlaich anns an iomairt chorpais ri teachd.
Anns an aithisg, tha na rannsaichean a’ sealltainn gu soilleir gu bheil luchd na Gàidhlig reusanta neo-phobic a thaobh briathrachais theicnigich ùir, a’ cur an amharas gu bheil faclan ùra teicnigeach nàdarra, freagarrach no feumail dhan Ghàidhlig. Mar a thuirt aon neach,
P159: “Agus a bheil feum air? A bheil duine ann a tha a’ dèanamh can, PhD, ann am Biology ann an Gàidhlig? Chan eil. So, chan fheumadh tu really.”
60s, Native, Community Group
(Bell et al. 2014, 109)
Agus lorg na rannsaichean amharas mu bhriathrachas teicnigeach ùr fiù ’s am measg thidsearan a tha a’ teagasg saidheans. An seo, tha dithis thidsear a’ mìneachadh gun do mheas na sgoileirean aca briathrachas saidheansail Gàidhlig ro dhoirbh, agus nach do ghabh iad ris:
P75: “Air mo shon-sa dheth, seo a’ chiad bhliadhna agam sa sgoil seo. Fhuair mi clas [bha iad] a’ cleachdadh leabhar Saidheans Gàidhlig. Bha a’ chlann ag iarraidh orm gun a chleachdadh am-bliadhna. Cha bu chaomh leotha na facail a chaidh a dhèanamh an àirde. Bha iad a’ smaointinn gun robh e a’ dèanamh saidheans fada na bu duilghe.”
P73: “Cha do chleachd mise ach mu dhà uair an-uiridh agus bha revolt agam!”
P73: 50s, Native, Education
P75: 50s, Native, Education
(Bell et al. 2014, 123)
Neo an tidsear a leanas, a-mach air uibhir de dh’fhaclan a dh’fheumas clann a togail ann am bitheòlas, seach cuspairean eile, agus mar a nì briathrachas saidheansail Gàidhlig an obair sin nas casta dhan chloinn.
P73: “Bha [X] ag ràdh rium an latha eile, tha barrachd aig a’ chlann a dh’ionnsachadh ann am Biology na tha iad ag ionnsachadh ann am Fraingis. Tha vocabulary cho mòr ann am Biology. Agus a’ chuid as motha de na facail sin chan eil iad fiù ’s Beurla.”
50s, Native, Education
(Bell et al. 2014, 123)
Tuigidh sibh, mar chuideigin a rinn ceum ann am bitheòlas, a dh’obraich mar rannsaiche mhion-bhitheòlais aig aon àm, agus a sgrìobhas ficsean saidheans anns a’ Ghàidhlig, gu bheil na beachdan seo gu math duilich leam. Tha mi a’ tuigsinn nach eil mi àbhaisteach anns an t-seagh seo. Tha an neach gu h-àrd ceart. Chan eil sinn uile a’ dèanamh PhD ann am bitheòlas, no mòran ùidh againn ann an cuspairean teicnigeach no saidheansail is dòcha, ach fhathast, chan eil briathrachas saidheansail teicnigeach ga chleachdadh le oileanaich PhD bitheòlais a-mhàin. Gu dearbh, tha briathrachas teicnigeach air fàs cho cumanta ann an cainnt làitheil ’s nach eil sinn mothachail air mar as tric, agus tha e a’ sìor fhàs nas cumanta gach latha. Tha mi a’ smaoineachadh gu bheil na beachdan gu h-àrd bonntaichte air mì-thuigse mu ròl briathrachais theignigich ann an cànan an latha an-diugh agus b’ ann air a’ mhì-thuigse sin a bu toil leam cnuasachadh an-dràsta. A-rithist, chan eil mi idir a’ dol as àicheadh nan rannsaichean agus gu bheil na beachdan seo cumanta am measg muinntir na Gàidhlig, ach tha mi a’ creidsinn gu bheil leasachadh corpas teicnigeach na Gàidhlig garbh cudromach do neart a’ chànain, agus nì mi argamaid sìos as a leth.
Anns a’ chnuasachadh aice air rèimean-cainnte àrda ann am mion-chànanan fo chunnart, thug Suzanne Romaine iomradh air deagh luaidh aig Richard Benton a tha a’ riochdachadh a’ bharail seo gu math: “Let English remain the language for Geekdom”. (Benton, 1999: 117; air iomradh ann an Romaine 2006, 457) Ach ’s e mì-thuigse a tha seo. ’S e an trioblaid a th’ ann nach eil crìoch dhaingeann eadar saoghal nan geeks agus saoghal càich. Tha sinn beò ann an saoghal a tha sìor fhàs nas teicneòlaich agus tha briathrachas ceangailte ri saidheans agus teicneòlas a’ sruthadh a-steach dhan chainnt làitheil againn gun sguir a-nis. Gu dearbh, tha mòran dhe na faclan teicneòlach seo air fàs cho bitheanta ’s nach eil sinn mothachail tuilleadh gun tàinig iad à ceàrnaidh geek-mhòr an toiseach.
’S e deagh eisimpleir dheth, am facal ann an tiotal a’ phuist seo, ’neon’ no ’nìon’, i.e., àireamh 10 air a’ chlàr de dh’eileamaidean, an gas uasail a tha air a shamhlachadh, Ne. ’S e ‘neon’ a chaidh a mholadh dha na sgoiltean mar a’ Ghàidhlig air an eileamaid seo, tha mi a’ gabhail ris, air sàilleabh gu bheilear an dòchas gum biodh am facal ’neon’ soilleir ann an clas saidheans no ceimigeachd, agus furasta cuimhneachadh, air sailleadh ’s gu bheil e co-ionnan ann an cruth ris an fhacal Bheurla.
Ach ’s e an trioblaid a th’ ann, gu bheil an ro-innleachd seo a’ cur a’ chuideim as treasa air a’ chànan sgrìobhte, seach air a’ chànan labhairte, calg-dhìreach an aghaidh na bhite an dòchas le mion-chànan a tha a’ dol à cleachdadh gu luath. Chan eil ‘neon’ anns a’ Ghàidhlig idir co-ionnan le fuaimneachadh an fhacail ‘neon’ anns a’ Bheurla. Le neon anns a’ Ghàidhlig, thathas an dùil ri facal a tha air fhuaimneachadh nas coltaich ri ‘neoni’ no ‘neo-’, seach neon le [i] anns a’ Bheurla. Chanainn fhìn gun riochdaicheadh ’nìon’ fuaim an fhacail seo nas b’ fheàrr, ach cha deach sin a thaghadh.
Chanadh cuid, dè an diofar? Dè cho tric a bhios clann a’ dèanamh ceimigeachd anns a’ Ghàidhlig taobh a-muigh na sgoileadh? Ma tha am facal furasda a thuigsinn anns a’ chruth a tha coltach ris a’ Bheurla sgrìobhte, bidh e nas fhasa dhaibh ionnsachadh dha na deuchainnean aca, a bhiodh, thathas an dùil, sgrìobhte. Cha leig iad leas dà fhacal ionnsachadh air an aon eileamaid. Dè cho tric ’s a chleachdas iad ainmean nan eileamaidean taobh a-muigh na sgoileadh co-dhiù?
Uil, da-rìribh, nuair a smaoinicheas tu air, garbh tric. Tha nìon na h-eileamaid a chleachdar ann an solasan cumanta, agus mar sin, nì sinn iomradh air solasan nìon tric gu leòr, agus an uair sin, le sìneadh-cèille, tha dathan air an sònrachadh mar ‘nìon’ anns a’ chànan làitheil a-nis: pionc nìon, gorm nìon, buidhe nìon. Tha nìon air tighinn a-steach dhan chànan làitheil chun na h-ìre gu bheil 22 diofar cheann a-nis fon bhriathar anns an Oxford English Dictionary. Thèid na briathran seo a chantainn a cheart cho tric ’s a thèid an sgrìobhadh, ach nuair thig am pròsas mun cuairt, agus nuair a sgrìobhas sinn na bhios sinn ag ràdh, cha fhreagair an litreachadh air na fuaimean againn. Tha siostam-litreachaidh trid-soilleir na Gàidhlig air a bhriseadh air an fhacal seo mar thoradh.
Chan e ach aon eisimpleir a tha seo, agus dh’fhaodadh tu iomadh argamaid a dhèanamh a thaobh cruth an fhacail, nìon, bho dhiofar sheallaidhean. Chan eil mi ann an da-rìribh fo iomagain ro mhòr mu dheidhinn, ach thug mi iomradh air ceist cruth an fhacail nìon air sàilleabh ’s gu bheil i a’ taisbeanadh fìrinn dhuinn: nach eil sgaradh ri lorg eadar cànan teicnigeach agus cànan làitheil anns an latha an-diugh. Ma dh’fhaoidte gu bheil ‘neon’ cheart; bhiodh e inntinneach a dheasbad, ach ge be dè litreachadh a thèid a thaghadh, chan urrainn dhuinn a ràdh nach eil e gu diofar. Tha briathrachas ùr teicnigeach riatanach do chànan sam bith anns an latha a th’ ann, agus ’s fhiach a dhealbhadh gu cùramach gus an obraich na faclan gu ceart gan labhairt anns an cainnt làitheil cho math ri gan leughadh ann an leabhraichean-teacsa sgoileadh.
Is dòcha gu bheil an neach a nochd anns an rannsachadh gu h-àrd ceart agus nach sgrìobhar PhD bitheòlais anns a’ Ghàidhlig gu bràth, agus is cinnteach gum mair a’ Bheurla mar chànan saidheansail ann am foillseachadh eadar-nàiseanta agus ann an rannsachadh aig an àrd-ìre cho fad is lèir dhuinn, ach chan eil sinn idir a’ ciallachadh nach feum sinn Gàidhlig a chruthachadh do bhun-bheachdan saidheansail agus teicneòlach aig na h-ìrean eile. Tha Romaine fhèin air comhairleachadh gu bheil loidhne mheadhain ann:
[…] I still think that there is a distinction to be made between technical and specialized communication between scientists at the international level and the communication of scientific knowledge to students and the general public. The production of scientific knowledge cannot and should not be restricted to a few languages, let alone just one, i.e. English, if the true human potential for creativity is to be expressed.
(Romaine 2006, 461)
Gus seo a dhèanamh ann an dòigh chiallaich, tha ro-innleachd choitcheann agus dealbhadh a dhìth. Tha mi a’ gabhail ris gu bheil e reusanta gun lean sinn an cleachdadh eadar-nàiseanta, agus gun cleachd sinn na freumhan Laidinn/Greugais dhan mhòr-chuid dhen bhriathrachas shaidheansail anns a’ Ghàidhlig. Bidh briathran ann far a bheil freumhan Gàidhlig gu sònraichte bòidheach no trìd-soilleir agus iomchaidh, m.e., is fìor thoil leam ‘iom-tharraing’ air ‘gravity’, agus tha ‘an t-eadar-lìon’ agus ‘làrach-lìn’ gu soilleir a’ freagairt air na bun-bheachdan teicneòlach aca glè mhath, ach dhan a’ mhòr-chuid, is cinnteach gur e freumhan Laidinn agus Greugais (tron Bheurla no tron Fhraingis mar as tric) an rathad as fhèarr air adhart.
Ach gus an obraich na briathran Laidinn/Greugais gu ceart anns a’ Ghàidhlig, feumar siostam coitcheann a chur air bhonn gus tar-litreachadh a dhèanamh, agus gun siostam litreachaidh agus fuaimneachaidh na Gàidhlig a lùbadh a-mach à triom an cois a’ ghnìomha. Bhiodh e na b’ fheàrr nan rachadh fuaimean nam faclan atharrachadh beagan gus am freagradh iad na b’ fheàrr air pàtranan fuaimneachaidh gnàthasach na Gàidhlig, seach siostam litreachaidh na Gàidhlig a bhriseadh air na lidean cèin. Tha am facal ‘eileamaid’ na dheagh eisimpleir dheth. Dh’fhaodadh tu feuchainn ri ‘ealaimeant’ a chleachdadh, is dòcha, ach tha eileamaid fada nas grinne anns a’ chànan. Bidh am pròsas seo a’ tachairt ‘gu nàdarra’ rè na linntean agus gu dearbh, thàinig an t-uabhas de fhaclan Laidinn a-steach dhan Ghàidhlig tràth na h-eachdraidh, agus iad cho diofraichte a-nis ’s nach tèid an aithneachadh mar fhaclan ‘cèin’ tuilleadh, ach anns an latha an-diugh, feumaidh sinn an aon phròsas seo a dhèanamh gu fèin-mhothachail, agus tha sinn a’ ciallachadh dealbhadh agus co-òrdanachadh.
Cuideachd, tha e cudromach gun tèid na briathran saidheansail aontachadh dha na leabhraichean sgoileadh aig a’ chuid as òige. A-rithist, chanadh cuid, dè an diofar ciamar a thèid nìon a litreachadh ann an leabhraichean cloinneadh anns a’ bhunsgoil, ach bhiodh e gòrach da-rìribh, nam biodh aig cloinn ri aon bhriathar ionnsachadh anns a’ bhunsgoil, briathar eile anns an àrdsgoil anns a’ chlas shaidheans, agus briathar eile gus èisteachd ris na naidheachdan air Radio nan Gàidheal. A-rithist, tha seo a’ ciallachadh dealbhadh le eòlaichean agus co-òrdanachadh eadar iomadh roinn ann an saoghal na Gàidhlig. Tha e soilleir a-nis, is dòcha, gu bheil mi fhìn am meas na cuid a chreideas gum b’ e rud riatanach buannachail a bhiodh ann an acadamaidh Ghàidhlig, ma thathas an dòchas gun leasaich briathrachas na Gàidhlig còmhla ris an t-saoghal ùr theicneòlach anns a’ bheil sinn beò a-nis.
Ach an gabh daoine ris na faclan ùra ma thèid an cruthachadh? Chan eil teagamh ann gu bheil ùghdaran na h-aithisg, Dlùth is Inneach, ceart, gu bheil luchd na Gàidhlig reusanta neo-phobic. Chan eil e gu diofar dè tha na neardan coltach riumsa a’ smaoineachadh a bu chòir dhuinn dèanamh a thaobh briathran teicneòlach mura gabh muinntir na Gàidhlig riutha aig a’ cheann thall. Ach cha chreid mi gu bheil an dùbhlan cho mòr sin. Tha e uile mu dheidhinn co-theacsa agus ùghdarras. Ma thèid na faclan ùra a chleachdadh ann an co-theacsa a nì an ciall soilleir agus le labhraichean aig a bheil ùghdarras ann an saoghal na Gàidhlig, gabhaidh na Gàidheil riutha. Is cinnteach gu bheil bodaich agus cailleachan ann nach bean do choimpiùtar uair sam bith nan saoghal, ach a chleachdas ‘eadar-lìon’ agus ‘post-d’ gun dragh air sàilleabh ’s gun cuala iad air an cleachdadh le Coinneach MacÌomhair air a’ phrògram rèideo aige.
Agus ’s ann anns an t-seagh seo, a thaobh co-theacsa, a tha mi làidir dhen bheachd gu bheil ròl aig ficsean-saidheans ann an àbhaisteachadh a’ bhriathrachais ùir seo. Tha deagh leabhar agam air an sgeilp: Brave New Words, le Jeff Prucher a sheallas mar a thàinig mòran dha na faclan saidheansail no teicneòlach as cudromaich anns an latha an-diugh a-steach dhan chànan tron fhicsean-saidheans, agus da-rìribh, gun tèid an cruthachadh ann an ficsean-saidheans an toiseach. Robotics, cyberspace, spaceship – chaidh na faclan cumanta seo uile a chruthachadh agus a sgaoileadh le ficsean-saidheans an toiseach. (Prucher 2007) Tha mi an dòchas, ma thèid siostam coitcheann a chur air dòigh gus briathrachas grinn ciallach a chruthachadh do shaidheans agus do theicneòlas, gun gabh sgrìobhadairean ficsean-saidheans riutha agus gun gabh ficsean-saidheans pàirt cudromach ann an toirt nam faclan seo an aithne do leughadairean agus nan sgoileadh agus nan àbhaisteachadh mar thoradh.
Nam fhiosrachadh fhèin, tha leughadairean Gàidhlig uabhasach fosgailte do nuadhachd. Ma thèid faclan ùra a chleachdadh ann an co-theacsa ceart, a nì na faclan ùra soilleir don leughadair, gabhaidh an leughadair riutha gun dragh. Tha sinn feumach air an roinn seo de bhriathrachas agus is mòr am beud ma thèid sinn leis a’ bharail nach eil cainnt theicnigeach cudromach no nàdarra anns a’ Ghàidhlig. Tha an àm ri teachd de dhath nìon agus le beagan dealbhaidh agus co-òrdanachaidh, coinnichidh a’ Ghàidhlig ris loma làn nam faclan iomchaidh. Dè ur beachd?
Bell, Susan, McConville, Mark, McLeod, Wilson agus Ó Maolalaigh, Roibeard (2014) Dlùth is Inneach – Final Project Report: Linguistic and Institutional Foundations for Gaelic Corpus Planning. Inbhir Nis: Bòrd na Gàidhlig.
Lippi-Green, Rosina (1997) English with an Accent: Language, ideology and discrimination in the United States. London: Routledge.
Prucher, Jeff, ed. (2007) Brave new words: the Oxford dictionary of science fiction. Oxford University Press.
Romaine, Suzanne. (2006) “Planning for the survival of linguistic diversity.” Language Policy 5(4), 443–475.


text:
- TIOTAL
- Leabhar Airm 439
- EXTERNAL ID
- Z_PC_WGORDON3_004_016
- LINN
- 1910an
- NEACH-FIOSRACHAIDH
- W Gordon
- AITHNEACHADH MAOINE
- 8396
- KEYWORDS
- leabhraichean airm
clàr seirbheis oifigeir
Arm Bhreatainn
Tha an ìomhaigh seo a' sealltainn taobh a-staigh còmhdach agus duilleag 1 de leabhar-airm saighdeir. Bha Leabhar-airm 439, a bha air a chleachdadh sa Chiad Chogadh Mhòr, mar chlàr de sheirbheis oifigeir. Anns an leabhar bha clàr de dh'fhiosrachadh pearsanta an oifigeir agus far an robh e, trèanadh agus àrdachaidhean dreuchd.
Bhuineadh an leabhar seo do dh'Adhamh MacAnndrais Gòrdan à Goillspidh. Tha an còmhdach a-staigh agus duilleag 1 a' sealltainn stiùiridhean co-cheangailte ris an Leabhar Airm. Tha Paragraf 2 ag aithris gum bu chòir an leabhar a bhith air a ghiùlan leis an oifigear agus air a thoirt am follais nuair a dheigheadh iarraidh le àrd-oifigear dha bheil e ag obair.
B' e Adhamh MacAnndrais Gòrdan athair Iain Camshron Gòrdan, a ghabh thairis sealbh air a' bhùth ciùil 'The Record Rendezvous', a tha stèidhichte air Sràid na h-Eaglaise ann an Inbhir Nis